NBS: Referentna kamatna stopa ostaje tri odsto | Kamatica\nPočetna > vest > NBS: Referentna kamatna stopa ostaje tri odsto\nTekst objavljen: 07.06.2018 13:16\nIzvršni odbor Narodne banke Srbije na današnjoj sednici doneo je odluku da referentnu kamatnu stopu zadrži na nivou od tri odsto. Donoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\n- Očekuje se da će inflacija, nakon ovogodišnjeg minimuma u aprilu od 1,1 odsto međugodišnje, postepeno da se kreće ka cilju, ali da će do kraja ove godine ostati bliže donjoj granici cilja. Približavanje inflacije centralnoj vrednosti cilja od tri odsto očekuje se u drugoj polovini 2019, pre svega po osnovu očekivanog rasta tražnje. Da će inflacija u narednih godinu dana biti ispod centralne vrednosti cilja očekuju i finansijski sektor (2,5 odsto) i privreda (2,7 odsto). Za dve godine unapred, finansijski sektor, kao i Narodna banka Srbije, očekuju da će inflacija biti na cilju od tri odsto, dok privreda smatra da će biti blizu cilja (2,8 odsto), kaže se u saopštenju NBS.\nUbrzanje kreditne aktivnosti i privrednog rasta\nIzvršni odbor je konstatovao da je u ovoj godini došlo do ubrzanja kreditne aktivnosti i privrednog rasta. Ocenjeno je da je privredni rast u najvećoj meri vođen investicijama, koje će u narednom periodu podržavati diversifikovan rast izvozno orijentisanih oblasti privrede. Izvršni odbor je imao u vidu da neizvesnost na međunarodnom robnom tržištu i dalje nalaže opreznost u vođenju monetarne politike, pre svega po osnovu kretanja cene nafte, koja je od sredine prošle godine znatnije povećana. Ipak, prema fjučersima i ocenama relevantnih međunarodnih institucija, ne očekuje se dalji rast cene nafte na svetskom tržištu, već njena stabilizacija do kraja godine, a zatim i pad tokom 2019. Neizvesnost je prisutna i po osnovu promenljivog kretanja cena poljoprivrednih proizvoda na svetskom tržištu, kao i uticaja vremenskih uslova na domaću proizvodnju i cene voća i povrća.\nPotrebna opreznost u vođenju monetarne politike\nTakođe, inflacija u zoni evra, našem najznačajnijem trgovinskom partneru, povećana je u maju na 1,9 odsto. Međutim, procenjuje se da je rast inflacije u zoni evra privremen i posledica viših cena energenata, dok se njen trajniji povratak na cilj očekuje u narednim godinama. Opreznost u vođenju monetarne politike i dalje je potrebna i zbog divergentnih monetarnih politika Sistema federalnih rezervi i Evropske centralne banke, i neizvesnosti u pogledu dinamike njihove normalizacije u narednom periodu. Pored toga, neizvesnost na međunarodnim tržištima posledica je i geopolitičkih tenzija. Ipak, Izvršni odbor NBS ističe da je otpornost naše privrede na eventualne negativne uticaje iz međunarodnog okruženja povećana zahvaljujući povoljnim makroekonomskim kretanjima i povoljnijim izgledima za naredni period.\nNarodna banka Srbije referenta kamatna stopa ciljana inflacija


Vesti online / Srpski informativni portal / "Ja sam svedok, Srbi su bežali od pomahnitalih Albanaca"\n"Ja sam svedok, Srbi su bežali od pomahnitalih Albanaca"\nOn je naveo da su Srbi bežali jer su ih jurili "pomahnitali Albanci koji su palili sve redom".\nDžozef je više od deset godina radio u regionu Balkana i na Kosovu bio za vreme NATO bombardovanja 1999.\nNa poslednjem panelu prvog dana šeste Beogradske NATO nedelje, Džozef, kao neko ko je video kako su Srbi na Kosovu u Metohiji patili, tvrdi da je nova istorija počela osamdesetih godina sa predsednikom Srbije Slobodanom Miloševićem, a stanovnici tog područja su "živeli u miru i pokušavali da sačuvaju taj mir sve dok se UČK (OVK) nije pojavila sa svojim oružjem".\nDžozef je kazao da predsednik Srbije Aleksandar Vučić, kao i kosovski Hašim Tači imaju potrebu da na neki način doprinesu rešenju pitanja Kosova, i da je potrebno sve više ulagati u pregovore.\nGovoreći o razmeni teritorija, Džozef navodi da bi to najviše uticalo na Srbe južno od Ibra, tako da se o korekciji granica ne može govoriti u ovom slučaju, jer je do nje već došlo.\n"Zovu Tačija, a nema liberalizacije viza. Nek on odluči"\n- Četiri opštine u severnom delu nije korekcija granica, južna Srbija ne može biti korekcija. Ovde pričamo o teritoriji, a ona je tako važna, jer su svi ratovi i etnička čišćenja vođeni i počinjeni da bi se osvojila teritorija - kaže Džozef.\nOn je dodao da teritorija nije nevažna, već je centar konflikata u regionu.\n- S razmenom teritorija, prisustvo Srba na jugu je gotovo. Ne kažem da Dečani ili Gračanica ne mogu da se zaštite, ali srpska populacija će na jugu nestati, jer je zaštita koju Srbi sada imaju podržana Ustavom i ne zasniva se na teritorijalnom integritetu Kosova, a ako to ukinete, gubi se mogućnost zaštite Srba i šalje se poruka da će im svaki Albanac reći vaše mesto više nije ovde - navodi Džozef.\nGostujući viši saradnik za Inicijativu buduće Evrope Atlantskog saveta iz SAD Džefri Gedmin na panelu "Izazovi koji prate pregovore Beograda i Prištine i uticaji na regionalnu stabilnost potencijalnog sveobuhvatnog multidimenzionalnog sporazuma" u okviru šeste Beogradske NATO nedelje kazao je da rešenje pitanja Kosova "leži u Briselu, Parizu i Berlinu".


Medicinski radnici iz Srbije ne mogu više da uzmu neplaćeno odsustvo i odu u Nemačku, Norvešku i druge zemlje da rade, a da ih u našoj čeka siguran posao. Kako se nezvanično saznaje u Ministarstvu zdravlja, svi zdravstveni radnici koji žele da odu u druge zemlje da rade, prvo u ustanovi u kojoj su trenutno zaposleni, moraju da prekinu radni odnos.\n- Nije korektno da neko ovde zauzima mesto a da radi u drugoj zemlji - kažu u Ministarstvu zdravlja.\nGodišnje se za te potrebe, kako je rečeno u Ministarstvu zdravlja, koje se poziva na podatke Lekarske komore, izda oko 800 sertifikata dobre prakse. Od ovog broja treba oduzeti nekolicinu lekara koji samo vikendom odlaze na rad u Crnu Goru i Bosnu i Hercegovinu, a kojima je, takođe, neophodan ovaj sertifikat.


Tag / Vibrator / Vesti online\nMali, posebno dizajniran alarm-sat-vibrator gedžet žene budi na potpuno drugačiji način.Korisnice su potvrdile za "Daily Mail" da se mnogo lepše bude, a i primetile su razliku u svom izgledu i...\nČak i ako važite za eksperta u seksu, bilo da je reč o praksi ili teoriji, sigurno ne znate baš sve! Predstavljamo 10 zaista zanimljivih i neverovatnih činjenica o seksu.\nBivši predsednik skupštine Srbije "mahao" vibratorom na Tviteru\nVIDEO: Otpevajte vi pesmicu sedeći na vibratoru!\nOva futrola će mobilni telefon pretvoriti u vibrator\nPoznato je da pametne telefone možemo da koristimo za sve i svašta, ali da se koriste i kao vibratori to još uvek nismo videli. Međutim, neko se dosetio da napravi prvu futrolu koja će telefon...\nPostoji 13 vrsta penisa i evo koji je omiljen među ženama\nVerovali ili, penisi se ne dele samo na male-srednje-velike ili tanke-debele, već tu, barem sa ženskog gledišta ima mnoštvo finesa.\nKad uđe u seks šop Srbin pocrveni, a onda...\nErotska literatura i filmovi izazivaju veliko interesovanje i publika u Srbiji ih mahom konzumira bez blama, ali se u kupovinu seksi igračaka i dalje ide inkognito. Zato je prva reakcija kada se...\nVibrator koji se ugrađuje?!\nProizvođači seks igračaka znaju da je za veliki broj žena masturbacija još uvek tema o kojoj se ne priča, a vibratori se kriju u kući na najrazličitija mesta. Zato su počeli da proizvode...


Zelenski jasan: "Ne planiramo" - BIGportal.ba\n24 Januara, 2022 24 Januara, 2022 074\nUkrajinski predsednik Vladimir Zelenski pozvao je EU da ostane jedinstvena protiv Rusije.\nOn ih je pozvao tokom razgovora s predsednikom Evropskog veća Čarlsom Mišelom i nakon kontroverznih izjava nemačkih zvaničnika.\nZelenski je Mišelu i nacionalnim čelnicima EU zahvalio na solidarnosti i potpori u vreme sukoba i napetosti s Rusijom.\nIstakao je da je “za Ukrajinu važno da se očuva jedinstvo svih zemalja članica EU-a u zaštiti suvereniteta i teritorijalnog integriteta” njegove zemlje, zbog potencijalne ruske invazije, stoji u saopštenju ukrajinskog predsedništva.\n“Ukrajina neće popustiti pred provokacijama, naprotiv, zadržaće pribranost zajedno sa svojim partnerima”, dodao je Zelenski.\n“Zahvalan sam vama, gospodine predsedniče Evropskog veća i čelnicima zemalja EU, čiji diplomati ostaju u našoj državi i podupiru nas radeći svoj posao”, rekao je Zelenski u telefonskom razgovoru.\nOptužbe su usledile nakon izjave nemačkog marinca koji je ideju da bi Rusija mogla da izvrši invaziju na Ukrajinu nazvao “ludom”, rekavši da ruski predsednik Vladimir Putin “verovatno zaslužuje” poštovanje.


SOinfo.org – Sombor 24/7 - Vest - Sto hiljada evra za 800 metara Staparskog puta\nSto hiljada evra za 800 metara Staparskog puta\nGradonačelnica Golubović, zamenik Ratković, gradski većnik za komunalnu oblast Kovačić i direktor JKP Prostor Nonković, pustili su saobraćaj u rekonstruisanom delu Staparskog puta do raskrsnice sa obilaznicom.\nGradonačelnica je poručila da je nakon radova i asfaltiranja koji su sprovedeni u roku od sedam dana, otvarena za saobraćaj deonica Staparskog puta u dužini od 800 metara. - Ovo je za nas izuzetno značajna saobraćajnica, obzirom da je jedna od najfrekventnijih, a u skladu je i sa nekim našim planom koji smo sebi zacrtali. Gradonačelnica Sombora Dušanka Golubović je naglasila da je cilj da svake godine bude urađena jedna dužu trasa puta na različitim prilazima, odnosno ulazima u grad Sombor. - Kao što smo to prošle godine uradili u ulici Filipa Kljajića i 21. Oktobra, ove godine to je Staparski put - rekla je Golubović. Oporavak ulice podrazumevao je rad na rekonstrukciji zacevljene atmosferske kanalizacije i presvlačenje kolovozne konstrukcije novim slojem asfalta. Ukupna vrednost radova je 12 miliona dinara. Rekonstrukcija Staparskog puta izvedena je do pred ulazak u raskrsnicu, pa vozači moraju biti posebno obazrivi nekoliko metara pre semafora, prilikom prelaska sa novog na stari kolovoz.\nOčekuje se da ovim, oporavljenim putem, prilikom posete Somboru, prođe i predsednik Srbije Aleksandar Vučić. Njegov dolazak u okviru kampanje „Budućnost Srbije” trebalo bi da se dogodi narednog vikenda. Novopostavljani bilbordi na Staparskom putu potvrđuju gostovanje predsednika.\nsavamajstor @ Pet, 21.06.2019. 06:32\naleksandar vučić anotnio ratković atmosferska kanalizacija budućnost srbije društvo dušanka golubović gradonačelnica predsednik srbije sombor staparski put zamenik gradonačelnice


BečŽivot u BečuBeč pun zelenila: Više od polovine grada zauzimaju zelene površine\nBeč zauzima prvo mesto među svim velikim gradovima u Evropi po zelenilu jer je više od polovine gradske površine pokriveno biljnim svetom.\nStanovnici Beča mogu zaista da budu ponosni grad u kome žive. Vrlo često pristigne vest da je Beč vodeći, ili jedan od vodećih gradova u Evropi ili svetu u nekoj oblasti života. Najnovije analize govore čak 53% gradske teritorije su zelene površine, a da po ovom kriterijumu zauzima prvo mesto među svim velikim gradovima u Evropi.\nBeč je dinamičan grad koji je u stalnom porastu, a u poslednjih deset godina porast broja stanovnika odgovara otprilike broju stanovnika Graca. Ipak, gradskim vlastima je pošlo za rukom da se zelene površine ne samo zadrže na prethodnom nivou, nego čak i da ih povećaju sa 51 na 53 odsto.\nBeč je i po drugom jednom kriterijumu među najboljima od velikih gradova u Evropi – po stepenu izgrađene infrastrukture, gde spadaju stambeni blokovi, preduzeća, ulice, putevi i slično, zapravo sve ono što je na neki način popločano, betonirano ili asfaltirano. Procenat te površine u Beču iznosi 27,8% u poređenju sa, recimo 33% u Berlinu, 37% u Minhenu ili 40% u Milanu.\nJedan od razloga za ovakav pozitivan razvoj je činjenica da se nova stambena naselja ne grade direktno na zelenim površinama, već se za to uglavnom koriste već postojeće izgrađene infrastrukture, kao što su stara fabrička postrojenja ili delovi infrastrukture železnica, a to su u Beču, recimo, Nordbahnhof i Nordwestbahnhof, ili pak četvrt Sonnwendviertel pored glavne železničke stanice.\nIstovremeno Grad Beč konstantno radi na povećanju zelenih površina. U Beču trenutno ima 850 parkova, a narednih godina biće uređeno 13 hektara novih parkova. Tako će, na primer, procenat zelenila na trgu Reumanplatz biti povećan za 13%, u jesen 2019. počinje uređenje 2,8 hektara velikog parka Elinor-Ostrom u naselju Seestadt Nord. Naredne godine počeće radovi na uređenju parka površine 9,3 hektara na potezu Nordbahnhofgelände sa pravom malom prašumom i urbanim terasama.\nInače, Evropska unija preporučuje da svaki grad treba da ima između 20 i 25 odsto zelene površine, sve ispod toga znači da njegovi stanovnici nemaju dovoljno čistog vazduha.\nDa bi se u centralnim delovima grada smanjila temperatura u letnjim mesecima zbog zagrevanja asfalta, betona i krovova zgrada, grad namerava da ozeleni brojne fasade, njih oko 150 u prvoj fazi. Od velikog značaja su i drveća po ulicama i parkovima. U čitavom gradu ima oko 480.000 drveća, a svake godine se zasadi oko 3.000 novih stabala.\nGrad Beč poslednjih decenija održava poznatu akciju “Šuma mladih Bečlija” (“Wald der jungen WienerInnen”) u kojoj se svake godine posadi više hiljada stabala, te Beč svake godine sve više zeleniji grad.\n– Da je Beč dom mnogim rojevima pčela i da je gradu postavljeno više od 450 košnica, a neke se nalaze i na krovu skupštine grada Rathaus-u. To potvrđuje činjenicu da je Beč, sa velikim brojem parkova i livad,a idealan dom za pčele.\n– Da je Beč je jedini glavni grad na svetu, u kome, unutar gradske teritorije, postoji i rađa 700 hektara vinograda.\n– Da se u novonastalom pametnom bečkom delu grada „Seestadt Aspern“ izgrađuju fudbalska igrališta na 15 metara visine,na krovu javne garaže\nBeč ekološki projekat rekreacija turistička atrakcija zaštita životne sredine život u beču


Osiguranik.com | Šta je sajber osiguranje? Šta treba da znate o sve popularnijoj temi u sektoru osiguranja? - Osiguranik.com\nOsiguranik.com Osiguranje od odgovornosti\nSajber napadi najrazličitijih vrsta predstavljaju sve veći i prisutniji problem za sve organizacije. Logičan rezultat ovoga jeste to da se danas mnogi okreću temi sajber osiguranja kao sredstvu zaštite od brojnih negativnih efekata koje bi jedan sajber napad doneo u njihovom poslovanju.\nAli šta je konkretno sajber osiguranje, kako ono funkcioniše i koje su neke od stvari koje bi trebalo da razmotrite u vezi sa vašim poslovanjem, kako biste se opredelili za rizike koje želite obuhvatite u vašoj polisi sajber osiguranja?\nCyber osiguranje kompanijama predstavlja bitan aspekt u održanju stabilnosti poslovanja, koje može biti ugroženo usled sajber napada i drugih hakerskih pretnji. Poenta sajber osiguranja nije da odmah reši sva vaša sajber-sigurnosna pitanja jer neće i ne može da spreči da se sajber napad desi. Polisa sajber osiguranja služi da pomogne u minimiziranju posledica „remećenja“ poslovanja tokom sajber incidenata i posledica koje nastanu, kao i potencijalno pokrivanje finansijskih troškova neophodnih da se tim stručnjaka intenzivnije pozabavi napadom i omogući što brži oporavak u slučaju istog.\nSajber osiguranje je u osnovi ugovor između osiguravajuće kuće i kompanije, koji se ugovara sa ciljem da se kompanija što bolje zaštiti od potencijalnih gubitaka koji mogu da nastanu usled eventualnih računarskih ili mrežnih incidenta.\nMeđutim, postoje stvari koje se ne mogu zaštititi sajber osiguranjem i zbog toga je veoma važno da kompanija koja ugovora ovu vrstu osiguranja razume šta je tačno od rizika pokriveno polisom i možda još važnije – ono što nije pokriveno.\nVažno je znati da je svaka kompanija odgovorna za sopstvenu sajber sigurnost i da se ta odgovornost ne prebacuje na osiguravača polisom sajber osiguranja.\nKome je potrebna usluga sajber osiguranja?\nSvako poslovanje koje uključuje veze sa internetom ili ono koje podrazumeva slanje ili skladištenje elektronskih podataka može imati velike koristi od sajber osiguranja, kao i bilo koje firme čije se poslovanje oslanja na tehnologiju za sprovođenje svojih poslovnih aktivnosti, što je priličan broj složićete se.\nPrivatni lični podaci kao što su podaci o kontaktima kupaca ili osoblja, intelektualno vlasništvo ili osetljivi finansijski podaci su potencijalno veoma unosni za sajber kriminalce koji bi mogli da pokušaju da provale u vašu poslovnu mrežu i ukradu ih.\nTakođe, postoji potencijal da hakeri „preotmu“ vašu mrežu i zahtevaju otkupninu. Sajber osiguranje pokriva ovakav slučaj koji podrazumeva otkupninu i može da pomogne kompanijama koje su žrtve ovakvih napada da prevaziđu takvu kriznu situaciju.\nKakvi su napadi koji rezultiraju zahtevima za sajber osiguranje?\nSajber osiguranje može da pokrije mnoge vrste incidenata, ali upravo sada su najčešći:\nRansomware – je vrsta zlonamernog softvera koji ubacivanjem određene vrste virusa inficira računar ili celu poslovnu mrežu i ograničava pristup korisnika sve dok se za otključavanje ne plati otkupnina. Postoji više različitih tipova Ransomvare-a i nije mali broj firmi koje su u prethodnih par godina imale neprijatno iskustvo sa ovim. Bilo je dosta slučajeva i u Srbiji od kojih su neki bili i javno objavljeni, kao što je to bio slučaj sa informacionim sistemom grada Novog Sada.\nFund-transfer fraud attacks – zlonamerni sistemski napad ili hakovanje koje napadaču omogućava da koristi bankovne podatke za prenos sredstava. Ovo često uključuje hakere koji napadaju mrežu i kradu korisnička imena i lozinke. Haker zatim koristi te podatke za prenos sredstava sa ciljanog bankovnog računa. U većini slučajeva, dok žrtva shvati šta se dogodilo, sredstva su već nestala/prebačena\nBusiness email compromise scams – takozvane “Phishing” prevare su još jedan je od finansijski najštetnijih zločina u svetu sajber napada gde napadači koriste činjenicu da se mnogi od nas oslanjaju na e-poštu za poslovanje – lično i profesionalno i putem različitih metoda pokušavaju da iskoriste našu nepažnju slanjem lažnih e-mail poruka koje nije uvek lako prepoznati. Ovi napadi podrazumevaju sajber kriminalce (hakere) koji se predstavljaju kao izvršni direktor, dobavljač ili drugi pouzdan kontakt i prebacuju ljude u proceduru plaćanja. Hakeri najpre identifikuju metu (često su to osobe iz finansijskih sektora kompanije), obrate se lažnom email porukom, koja na prvu loptu izgleda kao da ju je poslao neko od kolega, bližih saradnika, i često sama poruka sadrži i neke instrukcije za plaćanje. Ukoliko se meta „upeca“ (Phishing) ona izvršava transakciju i prebacuje sredstva na račun koji kontrolišu napadači. Te poruke su često i stilski napisane kao da su od kolege koji šalje na dnevnom nivou recimo više od 10 naloga za plaćanje i koje meta u ovom slučaju po dnevnoj rutini izvršava na desetine puta pa zbog te celokupne rutine postoji pretpostavka da može doći i do propusta.\nKoliko košta Sajber osiguranje?\nCena polise sajber osiguranja zavisi od niza različitih faktora, uključujući obim poslovanja i godišnje prihode. Ostali faktori mogu da uključuju industriju u kojoj organizacija posluje i vezana je za vrstu podataka kojima se poslovanje obično bavi, kao i ukupnom bezbednosti mrežne infrastrukture.\nKompanija koja se smatra visokorizičnom u domenu sajber-sigurnosti ili ima prethodnu istoriju podleganja hakerskim napadima ili kompromitovanja podataka verovatno će skuplje platiti sajber osiguranje od one koja ima dobru reputaciju da ulaže u svoju sajber bezbednost i nije imala nikakvih poznatih incidenata u prošlosti.\nSektori poput zdravstva i finansija su konkretno u situaciji da njihove polise sajber osiguranja koštaju više zbog osetljive vrste podataka i same prirode delatnosti u kojoj obavljaju poslovanje. Takođe tehnološke kompanije su u sličnoj situaciji jer su njihovi proizvodi često prva meta na radaru sajber kriminalaca.\nŠta sajber osiguranje pokriva?\nOsiguravajuće kuće u zavisnosti od svoje politike mogu ponuditi različite obime pokrića, ali generalno, kao što je gore napisano, sajber osiguranje uopšteno pokriva neposredne troškove koje je/su osiguranik/osiguranici pretrpeli usled sajber napada.\nSve polise sajber osiguranja osmišljene su tako da pokrivaju troškove narušavanja bezbednosti, uključujući i povrate podataka, sistemsku forenziku, kao i troškove pravne odbrane i pravljenje naknada za kupce.\nSkladištenje informacija o povraćaju podataka i sistemskoj forenzici, na primer, pomoglo bi u pokrivanju nekih troškova ispitivanja i sprečavanja ponovnih sajber napada zapošljavanjem forenzičkih sajber profesionalaca kako bi se pomoglo u pronalaženju uzroka za ono što se dogodilo – i rešilo to pitanje za ubuduće. Ovo je vrsta standardne procedure koji sledi nakon sajber napada i slučaja zahteva za otkupninom (ransomware), jednim od najštetnijih vrsti incidenta sa kojima se kompanija danas može suočiti.\nTakođe je slučaj da neke osiguravajuće kompanije u svetu pokrivaju troškove plaćanja otkupnine – iako je to nešto što zakon i industrija informacionih bezbednosti ne preporučuju smatrajući da to samo podstiče sajber kriminalce na dalje napade.\nOsiguravajuća društva od klijenata prilikom ugovaranja ovog osiguranja i procene rizika često traže direktan odgovor i mišljenje o tome kakav bi potencijalni napad mogao da im se desi, čega se pribojavaju, ali sve češće i dokaz o sprovedenoj forenzici u svrhu preventive jer podaci govore da mnoge kompanije nisu pripremljene i nisu voljne da plate detaljnu foreziku u svrhu preventive, što dalje ukazuje da bi „radije“ platile štetu nego je predupredile. Zapravo ovo je ono što je najbolnija tačka cele ove priče jer kompanije ne bi baš rado platile štetu, ali ne ulažu dovoljno ni u preventivu.\nZbog svega navedenog, zaključujemo da kompanije moraju dobro da se informišu o svim potencijalnim rizicima koji su pokriveni polisama sajber osiguranja, kao i da se interno preispitaju od čega im preti najveća opasnost. Putem našeg sajta osiguranik.com, na raspolaganju stoje stručni savetnici iz oblasti sajber osiguranja koji mogu biti od pomoći za sve eventualne nejasnoće u vezi sa ovom vrstom osiguranja.\nŠta nije prekriveno sajber osiguranjem?\nSajber osiguranje je i dalje ograničeno u poređenju sa realnom količinom rizika. Nisu svi oblici sajber rizika pokriveni od strane osiguranja.\nFinansijska šteta uzrokovana gubitkom intelektualne svojine nije obuhvaćena sajber osiguranjem. Nije pokrivena ni šteta koja može nastati u reputacionim troškovima do kojih dolazi kao posledice napada.\nNa primer, sajber osiguranje moglo bi da isplati troškove povezane sa poslovanjem sa direktnim posledicama od sajber napada, ali u dužem oporavku od napada kompanija može izgubiti posao zbog percepcije javnosti da ima slabu zaštitu u domenu sajber bezbednosti. Sajber- polisa neće pokriti troškove gubitka kupaca zbog lošeg ugleda do kojeg dolazi kao rezultat sajber napada.\nKako do polise za sajber osiguranje?\nSajber osiguranje nije srebrni metak za rešavanje problema sa sajber bezbednošću, daleko od toga. U stvari, da bi se dobro obezbedili u domenu polise, vaše poslovanje će verovatno morati da najpre dokaže da je pre svega pristup sajber beznadnosti odgovoran i da svest postoji. Osiguravači ne žele da preuzmu klijenta koji gotovo sigurno već deluje kao da je potencijalna laka žrtva kompromitovanja podataka.\nOsiguravači žele da znaju detalje sve trenutne mere bezbednosti po pitanju mrežne infrastrukture i od klijenta se očekuje da sve detalje koje da prilikom popunjavanja inicijalnog upitnika popuni sa tačnim informacijama i realnim stanjem. U nekim slučajevima, polise se „preispituju“ na svakih 12 meseci. To znači da nakon ugovaranja sajber osiguranja, kompanije i dalje moraju da se postaraju za to da se održavaju i poštuju odgovarajuće procedure za sprečavanje sajber napada jer u suprotnom rizikuju da izgube osiguranje u budućnosti.\nTakođe je važno razumeti koji su to sistemi i podaci koji su od suštinskog značaja za vašu organizaciju i da se razume da li je nivo zaštite koju imate adekvatan. To znači da je odlučivanje o polisi za sajber osiguranje pitanje za koje treba angažovati i više nivoe izvršnog menadžmenta.\nZa razliku od incidenata kao što su požar ili krađa, sajber incidenti često nisu ograničeni na jednu lokaciju. Razumevanje toga kako vaša organizacija deluje i međuzavisnosti između različitih delova celine je od vitalnog značaja za utvrđivanje obima osiguravajućeg pokrića, koji može imati globalne implikacije.\nŠta je budućnost sajber osiguranja?\nKako se učestalost sajber napada i dalje povećava i sajber kriminalci dobijaju više hrabrosti u svojim napadima, menja se i način na koji će se sajber osiguranje razvijati. Kao što je prethodno napomenuto, osiguravajuće kuće koje pružaju usluge sajber osiguranja verovatno neće želeti da ponude usluge osiguranja kompanijama koje ne obraćaju dovoljno pažnje na njihovu sajber bezbednost.\nIsplaćivanje šteta za osiguranje je čisto reaktivna aktivnost i prilično je skupa za osiguravača jer sajber štete nikada nisu male. Zato neki osiguravači imaju proaktivni pristup sajber bezbednosti, i to ne samo da ponude isplatu ako stvari pođu po zlu, već aktivno pomažući klijentima da preuzmu bolji pristup sajber bezbednosti.\nČitava industrija osiguranja gravitira od toga da osiguravajuća kuća nije samo neko ko prihvata rizik i vrši isplate ukoliko se desi šteta, ka formatu koji podrazumeva savetovanje o rizicima i ka tome da bude partner za poslovanje i bezbednost u svojih klijenata u budućnosti. Uporedimo ovu situaciju sa drugim vrstama osiguranja. Osiguravači u svetu danas već uveliko stavljaju „crne kutije“ u vaš automobil da bi pratili ponašanje u vožnji – žele tačnije podatke o vašoj vožnji da bi mogli da vam omoguće bolju uslugu, kao i da vam daju određene savete u vožnji ako je to potrebno . Isto to se dešava u prostoru za sajber osiguranje. Osiguravajuće kuće žele da se uvere da ste kao korporativni klijent spremni da uložite, prilagodite i sprovodite aktivnosti prilagođavajući poslovanje potencijalnom riziku. To je kombinacija revizije, zaštite i sprečavanja gubitka. I to je smer u kojem treba razmišljati pripremajući se za dalje uvođenje sajber-sigurnosti u vašem poslovanju.


Art magazin - Nova era Multimedijalnog centra Led art\nNOVI SAD. Testament je otvoren, budućnost zapečaćena, Multimedijalni centar "Led art" ugasio je Art kliniku u Grčkoškolskoj, a u četvrtak, 4. jula 2013. je otvaranje novog radnog prostora "Šok zadruga", smeštenog u pasažu Zmaj Jovine 22 u Novom Sadu. Već dugo najavljivano i sprovođeno u delo nizom akcija "raščišćavanja sa prošlošću", iza slikovitih imena nalazilo se idejno opredeljenje da se počne još jednom, proba ispočetka.\nUllična "Šok galerija"\nOčigledno da će poznati koncept "lečenja društva umetnošću" biti promenjen u socijalno radikalniji, niže stratifikovani vid delatnosti - zadrugarstvo. U tome se, zapravo, ogleda potreba za saradnjom i umrežavanjem takozvanih malih i slabih, koji se svaki čas nađu na meti za potkusurivanje.\n"Šok" je jedino što je preživelo i predstavlja vezu, kontinuitet sa prethodnim periodom MMC "Led ar". Nekada najmanja galerija na Balkanu, sada je ironičnim tržišnim rečnikom brendirana za tržište, pa se iz Art klinike širi svuda po gradu. Prošlog vikenda bilo je otvaranje jedne u ŠOSO "Milan Petrović".\nTransformacija MMC "Led art" nije prošla bez prepuštanja inicijative mladima. I na tom planu delujući kao kolektiv, postoje naznake da bi "Šok zadruga" mogla da postane dom niza različitih inicijativa prepuštenih samoorganizovanju.\nU smislu prepoznavanja, dosta toga se i vidi iz večerašnjeg programa koji počinje u 18.45, osmišljenog tako da podseća na "Dan borca", nekadašnji državni praznik posvećen ustanku naroda Jugoslavije protiv fašizma u Drugom svetskom ratu. U okviru programa "Na istom zadatku", predstaviće se umetnica i aktivistkinja Ivana Inđin, koja je za ovu priliku pripremila izložbu "Slučaj rezultata konkursa G. U. K. 2013. - Novi Sad" odgovarajući na pitanja: "Ko nam je izmakao stolicu?", "Ko nam je stao na žulj?", "Ko nas je šutnuo u dupe?" . Radi se, naravno, o aktuelnim rezultatima gradskog konkursa za finansiranje projekata u kulturi, koji su izazvali dosta negodovanja na lokalnoj sceni.\nNa otvaranju "Šok zadruge" u Zmaj Jovinoj 22 neće izostati ni svečani deo, iako će i on odgovarati izabranom kontekstu "Dana borca" i borbenog duha, pa je poziv za otvaranje dobio hor "Divljači" koji će izvesti specijalno pripremljenu poemu "Divljenje prostoru".\nIz nekadašnje Art klinike još poručuju da primaju poklone, jer samo zadrugartvo može spasiti svet od katastrofe. Do tada, Ivana Inđin će u četvrtak, 4. jula 2013. u 19 sati, voditi kroz izložbu "Slučaj rezultata konkursa G. U. K. 2013. - Novi Sad", a 5. jula 2013. od 9 do 14 sati, premijera "Šok zadruge" na Limanskoj pijaci: "Publici na noge - totalna rasprodaja umetnosti".


Nenad Stanišić je rođen 12. 12. 1979. godine u Kragujevcu, gde je završio osnovnu školu i Prvu kragujevačku gimnaziju. Ekonomski fakultet Univerziteta u Kragujevcu završio je 2002. sa prosečnom ocenom 9,15. Poslediplomske studije na magistarskom kursu Međunarodna ekonomija na Ekonomskom fakultetu Univerziteta u Beogradu, završio je 2006. godine sa prosečnom ocenom 10, odbranom magistarske teze pod nazivom “Efekti i značaj trgovinske liberalizacije u savremenoj svetskoj privredi”. Doktorsku disertaciju pod nazivom “Izazovi međunarodne monetarne integracije” odbranio je 2010. na Ekonomskom fakultetu Univerziteta u Beogradu.\nNa Ekonomskom fakultetu Univerziteta u Kragujevcu radi od 2003. godine. U zvanje docenta za užu naučnu oblast Opšta ekonomija i privredni razvoj, izabran je 2010. godine. Izvodi nastavu na nastavnim predmetima Međunarodni ekonomski odnosi na osnovnim akademskim studijama, Međunarodna ekonomska integracija na master studijama i Međunarodna trgovina na doktorskim akademskim studijama.\nOsnovne oblasti interesovanja su mu: međunarodna ekonomija, regionalna i međunarodna ekonomska integracija.\nOd 2006. do 2010. godine je bio angažovan kao istraživač na projektu Ministarstva nauke R. Srbije “Istraživanje nacionalnog inovacionog kapaciteta kao faktora za uspostavljanje ekonomije i društva Srbije zasnovanog na znanju i kompatibilnog sa inovacionim sistemom Evropske unije” (OI 149021). Od 2011. godine je istraživač na projektu “Istraživanje i razvoj platforme za naučnu podršku u odlučivanju i upravljanju naučnim i tehnološkim razvojem Srbije” (III47005), koji finansira Ministarstvo prosvete, nauke i tehnološkog razvoja R. Srbije. Učesnik je međunarodnog projekta “The Emergence of Southern Multinationals and their Impact on Europe” (IS0905), koji finansira Organizacija za evropsku saradnju u nauci i tehnologiji (European Cooperation in Science and Technology – COST).\nTokom dosadašnjeg rada na Fakultetu, obavljao je funkciju sekretara Katedre za opštu ekonomiju i privredni razvoj, prodekana za naučnoistraživački rad (2011-2012), prodekana za međunarodnu saradnju (2012-2013), a trenutno je na poziciji prodekana za nauku i međunarodnu saradnju.


FK Radnički 1923 i "Crveni đavoli" obradovali kragujevačke mališane paketićima - KRAGUJEVAČKI SPORT\nFK Radnički 1923 i „Crveni đavoli“ obradovali kragujevačke mališane paketićima\nPraznici su vreme darivanja, prilika da drugim osobama pokažemo koliko nam je do njih stalo. Kao po običaju, prazničnim čarolijama najviše se raduju deca, koja sa nestrpljenjem iščekuju poklone. U skladu sa tim, FK Radnički 1923 i navijačka grupa „Crveni đavoli“ rešili su da novogodišnjim paketićima obraduju mališane iz Prihvatilišta za decu i mlade Centra “Kneginja Ljubica” i sa Klinike za pedijatriju Kliničkog centra Kragujevac, u želji da im bar na neki način omoguće da osete duh praznika.\nFudbalski klub Radnički 1923 pokazao je da ima sluha za naše najmlađe sugrađane, naročito za one kojima je pažnja najpotrebnija. Široki osmesi mališana i njihovi pogledi puni zahvalnosti najbolji su dokaz da je ova plemenita i lepa akcija ispunila svoj cilj. U vremenu kada se interesi pojedinaca stavljaju na prvo mesto, svaki čin dobročinstva i altruizma dokaz je da još uvek u nama tinja iskra ljudskosti.\nAkciji su se priključili i navijači Radničkog, popularni „Crveni đavoli“, koji su zajedno sa fudbalerima svih selekcija kragujevačkog kluba pripremili preko 150 novogodišnjih paketića za naše najmlađe sugrađane. Ova navijačka grupa, koja je u ovoj godini obeležila tridesetogodišnjicu postojanja, poznata je po učešću u brojnim humanitaranim poduhvatima, čime ruši ustaljene stereotipe i prikazuje navijačku kulturu u jednom pozitivnom svetlu.\nPored mališana iz Prihvatilišta za decu i mlade Centra “Kneginja Ljubica” i sa Klinike za pedijatriju Kliničkog centra Kragujevac, paketićima su obradovani i najmlađi članovi porodica Spasić i Filić. U društvu gde se mladi parovi suzdržavaju od zasnivanja potomstva, pravdajući se uglavnom lošim ekonomskim uslovima, primeri ove dve porodice sa šestoro, odnosno desetoro dece, pokazuju da zapravo nema veće sreće od kuće pune mališana i njihove graje.\nLepo vreme tokom ove sedmice fudbaleri Radničkog iskoristili su i da obiđu kragujevačke parkove, gde su takođe delili paketiće našim najmlađim sugrađanima. Ovaj iznenadni gest izazvao je oduševljenje među mališanima i njihovim roditeljima, koji su uživali u druženju i slikanju sa fudbalerima kragujevačkog kluba.\nPrevious Prečka sačuvala Zlatiborce\nNext Novogodišnji turnir u malom fudbalu humanitarnog karaktera


» Od Brisela do Niša – prelistavanje medija sa Dušanom Gajićem\nU serijalu “Medijskih prelistavanja” sa istaknutim medijskim profesionalcima, koji realizuje EU info kutak Niš, naš novi gost bio je Dušan Gajić, novinar i evropski dopisnik RTS-a.\nU skladu sa aktuelnom situacijom, prelistavanja se sada održavaju u online formatu, a cilj događaja ostaje isti, da čitamo vesti u medijima koje su bile najaktuelnije u prethodnom periodu, analiziramo kakve poruke šalju mediji, kome ih upućuju i kako čitaoci, gledaoci i slušaoci prihvataju informacije koje im dolaze posredstvom medija.\nJedan od najvažnijih ciljeva događaja je da ukažemo na značaj medijske pismenosti i mehanizama kojima možemo doći do boljeg razumevanja vesti i prepoznati manipulacije kojima smo često izloženi u medijima.\n„Čitaoci treba da se oslone na svoj razum, sopstveno iskustvo i na kredibilitet izvora od kojih se informacije dobijaju. Zašto bih poverovao, imam li razloga da poverujem u ono što mi se govori?“ kaže Dušan Gajić.\nGajić poručuje da građani kada čitaju i prate senzacionalističke vesti, kojima smo često preplavljeni u medijima, treba da se zapitaju šta su videli iz svog životnog iskustva, da li se prethodni put kada su videli u nekim naslovima da sledi pakao ili haos, da li se to stvarno desilo.\nOvom prilikom razgovarali smo o temama koje su izazvale pažnju medija u proteklom periodu, kao što je formiranje nove Vlade u Srbiji, izveštaj Evropske komisije o Srbiji, nezaobilazna priča o pandemiji, ali i druge zanimljivosti o kojima se izveštavalo u medijima.\nKompletan razgovor sa Dušanom Gajićem pogledajte na našem YT kanalu.\nDušan Gajić već više od 15 godina iz Brisela izveštava o svim najvažnijim pitanjima koja se tiču odnosa Srbije i EU, evropskih integracija Srbije, kao i procesima koji se odvijaju unutar EU. Pored značajnog novinarskog iskustva, učestvovao je kao autor, producent, scenarista i reditelj u pripremi i realizaciji mnogobrojnih dokumentarnih filmova, od kojih su neki i višestruko nagrađivani.


Mediji u Srbiji: Legalizacija govora mržnje\nTrafika sa novinama u Srbiji, ilustrativna fotografija\nVređanje i prozivanje novinara na nacionalnoj osnovi u raznim novinama i sastavljanje spiskova nepodobnih medija i nevladinih organizacija od strane ekstremne desnice ponovo je deo svakodnevice u Srbiji. Dok neki smatraju da je u pitanju sloboda govora, dotle drugi iza ovih poteza vide samo nacionalističku propagandu.\nPre dva meseca aktivisti SNP Naši su objavili spisak, kako oni kažu, antisrpskih medija, a od nadležnih organa su tražili zabranu istih. Ovaj pokret tražio je zabranu zbog, kako su naveli, "opravdane sumnje da su finansirani prljavim novcem albanske i hrvatske mafije".\nNakon ovog spiska, u časopisu „Pečat“ objavljen je tekst u kom autor napada urednike Radio televizije Vojvodine. U tekstu pod nazivom "Di su naši TV novci" tvrdi se da su u rukovodstvu RTV-a "antisrpski jurišnici i osvedočeni srbomrsci", a potpisnik teksta Miodrag Zarković u spomenutom članku smatra da iza ove kuće takođe stoji „hrvatski lobi“, sve to zaključuje na osnovu „uvida u nacionalnu pripadnost većine rukovodilaca“.\nNa meti raznih glasila bio je i predsednik Nezavisnog društva novinara Vojvodine, Dinko Gruhonjić. On kaže da su pretnje postale intenzivne i da će se zbog toga NDNV obratiti i Vladi Srbije, ali i međunarodnim organizacijama i nekim ambasadama stranih država u Beogradu.\n“Argumenti koji se koriste protiv mene su potpuno isti, uključujuči i tačku i zarez, istim argumentima koje je protiv mene koristio Nacionalni stroj 2007. godine, koji su pretili ne samo meni veći i mojoj porodici, mojoj maloletnoj deci. I čitav taj skup odvratnih argumenata je bio korišćen i 2007. godine“, objašnjava Gruhonjić.\nProgramska direktorica RTV-a Sanda Savić kaže da javni diskurs u medijima u mnogome podseća na situaciju u devedesetim godinama.\n“Imam dosta asocijacija na devedesete, i mi koji smo bili svedoci tih događaja smo dosta i osetljivi, verovatno i više nego što je potrebno. Svako jutro meni, kao i verovatno većini, počne sa prelistavanjem dnevne štampe, i kad pročitam sve relevantne novine, onda zaista možete da zaključite da u Srbiji više nema ko da poludi, da smo se mi navikli na razne nenormalnosti, na nenormalne pojave, kao na nešto što je sasvim normalno”, smatra Savić.\nŠefica Medijskog odeljenja OEBS-a, Dragana Nikolić-Solomon osudila je napade na novinare i naglašava da su slobodni mediji preduslov za demokratizaciju društva.\n“Zašto je medijska strategija na kraju postala i jedan od uslova, i koji če imati veliki uticaj na konačnu odluku Evrope o pregovorima o članstvu Srbije (u Evropskoj uniji)? Zato što su slobodni mediji jedan neophodan ulsov demokratizacije društva, jedan način na koji građani mogu da utiču na političke procese”, rekla je Nikolić-Solomon.\nPredsednik Nezavisnog udruženja novinara Srbije Vukašin Obradović smatra da je u medijima na delu legalizacija govora mržnje.\n“Promocija govora mržnje se vraća na velika vrata i to na dva nivoa: sa jedne strane imate prostačke, nasilničke poruke tih ekstremističkih organizacija. Drugi za mene lično zantno opasniji trend je takozvana intelektualizacija govora mržnje. On se odnosi na legalizovanje govora mržnje kroz fraze i floskule o tome kako su svi spiskovi isti, kako se zapravo radi o slobodi izražavanja”, naglašava Obradović.\nInače, prema izveštaju međunarodne organizacije za zaštitu novinara Reporteri bez granica (RSF) Srbija je u 2012. godini napredovala po slobodi medija i nalazi se na 63. mestu među 179 zemalja, ali i dalje postoje problemi kao i u drugim balkanskim zemljama.\n"Nastavak zakonodavnih reformi doveo je do poboljšanja u Srbiji, ali ne treba zaboraviti da i dalje ostaju prepreke i stare navike koje i dalje štete nezavisnom novinarstvu", upozorava nevladina organizacija RSF.\nEvropeizacija Srbije ili balkanizacija Vojvodine


REZOLUCIJA SPREÈAVA INTEGRACIJE\nREZOLUCIJA SPREČAVA INTEGRACIJE\nBoris Tadić izjavio da rezolucija koju predlaže SRS ima za cilj da Srbija više ne pregovara o budućem članstvu u EU.\nTadić je rekao da nije sporan stav tog dokumenta koji kaže da bi Srbija trebalo celovita da uđe u Evropsku uniju jer "niko u Srbiji danas nema drugačije mišljenje do toga da Srbija samo sa Kosovom može u EU".\nProblem je, kako je naveo predsednik Srbije, deo te rezolucije kojim se od Evropske unije traži da formalno kaže nešto što ona nema ni mogućnost ni kapacitet da kaže, pošto Unija ne priznaje države, već to radi svaka pojedinačna članica.\n"U toj rezoluciji se zahteva da EU prizna celovitu Srbiju i pošto EU nema mogućnosti da odgovori na jedan takav zahtev, onda bi se to nepostojanje odgovora iskoristilo da se prekinu pregovori o budućem članstvu", ocenio je Tadić.\nOva rezolucija, kako je ukazao, nije uopšte rezolucija o očuvaju integriteta Srbije, nego dokument koja bi tehnički trebalo da proizvede da Srbija više ne pregovora o članstvu u Evropskoj uniji.\n"Ni na koji način ne bismo više branili Kosovo nego što ga branimo danas. Nikakavog pozitivnog efekta u odbrani Kosova i Metohije ne bi bilo. Takva rezolucije bi pomagala samo onim političkim snagama u Srbiji koje žele zemlju da odvoje od budućeg članstva u EU", poručio je Tadić.\nOn je ocenio da je to mimo svakog interesa Srbije i rekao da je duboko ubeđen da samo Srbija koja se integriše u svet i u Evropsku uniju može da brani svoje Kosovo i Metohiju.\nTadić je objasnio da je rezolucija protiv interesa građana Srbije jer bi Srbija, ako ne nastavi evropske integracije, imala potpuno urušenu ekonomiju i sistem javnih finansija, pošto u zemlji niko ne bi investirao i otvarao nova radna mesta.\nLice takve jedne odluke videli smo devedesetih godina kada se mnogo govorilo o patriotizmu, ali se ništa nije radilo za zemlju, poručio je Tadić.\nPredsednik Srbije je ocenio da nema dileme da se Kosovo koristi kao izgovor da se pošalje poruka da Srbija zapravo neće u EU.\n"Ne samo da se Kosovo koristi kao izgovor, nego se pokušavaju naše ozbiljne teškoće na Kosovu i Metohiji instrumentalizovati za unutrašnju političku debatu onih političkih snaga koje ne žele ovu zemlju da vide u Evropskoj uniji", kazao je Tadić.\nTakve stvari se, prema njegovim rečima, ne mogu dozvoliti jer su građani su na nedavnim predsedničkim izborima jasno rekli da hoće i odbranu Kosova i članstvo u Evropskoj uniji.\nNa pitanje da li bi usvajanje rezolucije, kojoj je podršku najavila i koalicija Demokratske stranke Srbije i Nove Srbije, značilo stvaranje nove skupštinske većine, Tadić je rekao da je to vrlo realno i poručio da DSS i NS, ako žele tu većinu, to moraju jasno da kažu i ozvaniče u parlamentu.\n"Dok god postoji pet principa na kojima postoji Vlada Srbije, biće i Vlade Srbije, dok postoji ova skupštinska većina, biće i Vlade Srbije", rekao je predsednik Srbije.\nAko DSS i NS žele izmenu tih principa i udaljavanje Srbije od Evrope, kako je rekao Tadić, moraće da formiraju novu skupštinsku većinu sa Srpskom radikalnom strankom i strankama koje bi podržale taj program.\n"Ubeđen sam da takve većine neće biti, ali sada su otvorene karte. Demokratska stranka Srbije u svakom trenutku može da formira novu skupštinsku većinu i radi se o tome da li ta stranka to hoće ili neće", objasnio je Tadić.\nOn je ocenio da rezolucija, ukoliko bi bila usvojena, ne bi obavezivala Vladu Srbije jer je Vlada obavezna da postupa po pet principa.\n"Stranke koje su sada u parlamentu jasno su govorile da hoće u EU. Morali bismo da imamo potpuno nove izbore na kojima bi se definalisala jedna potpuno drugačija volja građana, da se neće u EU, da bi neka nova vlada mogla da sprovodi tu politiku", zaključio je Tadić.\nEgzit za Evropsku uniju\nDruštvena strana narednog festivala Egzit biće posvećena daljem uključivanju Srbije u Evropsku uniju, saopštili su danas organizatori tog festivala.\n“Uvereni smo da je odlučno kretanje ka Evropskoj uniji siguran put ka boljoj Srbiji. Da bi to bilo moguće neophodno je da se građanima jasno predstavi da taj put podrazumeva niz reformi koje za cilj imaju da državu učine efikasnijom u službi građana”, navedeno je u saopštenju.\nUdruženje Egzit smatra da građani imaju prava da znaju šta sve procesi uključivanja u Evropsku uniju donose i koje konkretne koristi mogu da očekuju od tih procesa.\n“Naša kampanja za bolju Srbiju, za Srbiju punopravnu članicu Evropske unije biće predstavljena kroz kampanju za sam festival, ali i na samom festivalu kroz niz tribina, radionica, projekcija, raznih drugih aktivnosti i kroz poseban prostor unutar festivala koji će biti posvećen Srbiji na putu ka EU. Nadamo se da ćemo kroz našu kampanju podržati sve one organizacije i institucije koje grade Srbiju na tom putu”, piše u saopštenju.\nEgzit će se pre svega baviti onim aspektima evropskih integracija koje se tiču mladih, obrazovanjem, zapošljavanjem i viznim režimima.\nČitanja: 2449 | Komentara: 0 | Dodaj komentar


Dok se od prvog čoveka “modrih” Zdravka Mamića još uvek čeka na potvrdu ili demantovanje informacije da su uspostavljeni kontakti sa beogradskim crveno-belima, sportski direktor Dinama Zoran Mamić kaže da od selidbe mladog fudbalera nema ništa.\n“O zainteresovanosti Crvene zvezde za Andreja Kramarića ne znamo apsolutno ništa. Međutim, Andrej je igrač pod ugovorom sa Dinamom, tako da ne samo da ne može da ode u Crvenu zvezdu, nego ne može ni u bilo koji drugi klub”, kaže sportski direktor zagrebačkog kluba za “Jutarnji list”.\nSa druge strane, otac Dinamovog napadača Josip Kramarić priznaje da je zatečen mogućnošću da “plava devetka” zaigra na beogradskoj “Marakani”.\n“Nikada u životu nisam pričao niti sa Prosinečkim, niti sa Zahovićem, koji navodno želi dovesti Andreja u Maribor. Znam, doduše, da je Prosinečki zainteresovan, da ceni Andreja, ali nemam pojma da li je iko iz Zvezde kontaktirao Dinamo, mene i njega nije niko. Štaviše, moram reći da znam da su i neki ljudi Felika Magata (trener Volfsburga) bili u Dinamu, raspitivali se za Andreja”, rekao je Josip Kramarić za “Jutarnji list”.


Usporavanje rasta evropske privrede - 2003-05-16\nTa procena, koju je iznela Agencija za statistike Evropske unije, EUROSTAT, sa sedištem u Luksemburgu, pokriva prvi kvartal ove godine i zasnovana je na informacijama iz sedam od 15 zemalja Evropske unije, ukljuèujuæi Birtaniju, Nemaèku, Francusku, Italiju i Španiju. To je najnoviji od nekoliko indikatora, ukljuèujuæi sve veæu stopu nezaposlenosti, koji ocrtavaju sumornu sliku o stanju privrede u Evropi. Medjutim, predstavnik za ekonomska pitanja Evropske unije, Gerasimos Tomas, ne daje preveliki znaèaj tom izveštaju.\n”Ti podaci su neznatno razoèaravajuæi i iznenadjujuæi. Oèekivalo se da æe bruto domaæi proizvod u prvom kavatalu rasti za nula zaraz jedan posto.“\nTomas je za izostanak rasta okrivio konflikt u Iraku, ali je takodje rekao da bi brzo okonèanje rata trebalo da pomogne evropskoj privredi u drugoj polovini ove godine èime bi se ostvarila predvidjanja Evropske unije o godišnjem rastu od jedan odsto. Sliènom temom bavio se i ekonomista Ferdi Adam iz luksemburške vladine agencije za statistiku, STATEC.\n”Ekonomija nije u gorem stanju danas nego što je bila juèe, bez obzira na ove nove podatke. Prva polovina godine je veoma težak period, nakon nekoliko kvartala boljeg rasta zabeleženih prošle godine. Svi su znali da æe prva dva kvartala biti teška.“\nEkonomisti kažu da sve sporiji rast privrede vrši pritisak na Evropsku Centralnu banku da iduæeg meseca smanji interesne stope u nastojanju da podstakne ekonomiju. Rastuæa vrednost Eura -- koji je trenutno na najvišem nivou za poslednje èetiri godine -- takodje pritiska evropsku ekonomiju jer izvoz evropske robe èini skupljim. Britanska vlada je juèe (èetvrtak) objavila da æe 9 juna saopštiti da li æe se založiti za prikljuèenje Euro sistemu, mada se ne oèekuje da æe to uèiniti. U medjuvremenu, Francuski institut za medjunarodne odnose objavio je izveštaj pod nazivom ”Svetska trgovina u 21 veku“ u kojem se navodi da æe do 2030. godine, evropska privreda èiniti svega 12 odsto svetske privrede, što predstavlja smanjenje od 50 odsto u odnosu na sadašnje stanje. U istom izveštaju se kaže da æe ekonomski lideri sveta u predstojeæim decenijama biti Severna Amerika i, kako je reèeno, velika Kina koja obuhvata i Tajvan.


Umrežavanjem do boljeg rada - EUIC Podgorica\nOrganizacije osoba sa invaliditetom imaju veoma važnu ulogu u zalaganju za prava osoba sa invaliditetom (OSI) i integraciji OSI u glavne tokove društva. Stoga je potrebno da ove osobe budu uključene u kreiranje javnih politika, kako na lokalnom tako i nacionalnom nivou.\nOvaj projekat ima za cilj da doprinese većem uključivanju organizacija osoba sa invaliditetom i OSI u procese kreiranja i sprovođenja javnih politika u oblasti zaštite osoba sa invaliditetom na nacionalnom nivou. To je od velikog značaja za dalje unapređenje kvaliteta života i položaja osoba sa invaliditetom u Crnoj Gori.\nProjektom „Umrežavanjem do boljeg rada“ uspostavljena je funkcionalna mreža organizacija osoba sa invaliditetom za zagovaranje prava OSI, kao i mehanizam za praćenje Strategije za zaštitu lica sa invaliditetom od diskriminacije i promociju jednakosti.\nTakođe, zahvaljujući projektu podignut je nivo svijesti javnosti o važnosti uključivanja OSI u proces donošenja odluka u Crnoj Gori.\nLjudska prava, Prava OSI, Prava osoba sa invaliditetom


Srbija nije dobila zahtev Crne Gore za izručenje\nBeta\t 23. novembra 2016. 11:40\nSrbija nije dobila zahtev za izručenje gradjana Srbije optuženih za pripremu napada u Crnoj Gori, a ukoliko taj zahtev dobije na njega će odgovoriti ukoliko za to ima osnova, izjavila je danas ministarka pravde Nela Kuburović.\n“Imamo obavezu, naravno, da postupamo i u skladu sa medjuanrodnim konvencijama, ali i u skladu sa bilateralnim sporazumom koji postoji o medjunarodnoj pravnoj pomoći i izručenju izmedju Srbije i Crne Gore. Ukoliko taj zahtev dodje, svakako da ćemo da razmotrimo i utvrdimo da li postoji osnov za postupanje po datoj zamolnici”, izjavila je ona novinarima u pauzi predstavljanja izveštaja Evropske komisije za efikasnost pravosudja Sepež (CEPEJ).\nMediji su ranije preneli da je crnogorsko Ministarstvo pravde zatražilo od Srbije izručenje trojice njenih državljana koji su okrivljeni da su deo organizovane kriminalne grupe koja je pripremala terorističke napade na dan izbora u Crnoj Gori, 16. oktobra.\nU izjavi novinarima Kuburović je rekla da takav zahtev za sada nisu dobili ni Tužilaštvo za organizovani kriminal ni Ministarstvo pravde.


Haradinaj ostaje kandidat za predsednika Kosova, ABK nema kandidata za premijera - Politika - Dnevni list Danas\nPočetna » Politika » Haradinaj ostaje kandidat za predsednika Kosova, ABK nema kandidata za premijera\nAlijansa za budućnost Kosova (ABK) na prevremenim parlamentarnim izborima neće imati kandidata za premijera Kosova, pošto njen lider Ramuš Haradinaj ostaje kandidat za predsednika Kosova.\n1Piše: Beta 07. januara 2021. 18.32\n„Nemamo kandidaturu za premijera, imamo kandidaturu za predsednika“, potvrdio je danas prištinskim medijima sam Haradinaj.\nVršilac dužnosti predsednika Kosova Vjosa Osmani sinoć je za 14. februar zakazala vanredne parlamentarne izbore i potpisala dekret o raspuštanju sedmog saziva kosovskog parlamenta.\nCentralna izborna komisija Kosova (CIK) je danas odlučila da se kampanja za vanredne parlamentarne izbore zakazane za 14. februar, vodi od 3. do 12. februara.\nIzbori, Kosovo, Ramuš HaradinajPriština\nDanas zaseda Skupština Kosova, neizvestan kvorum za izbor predsednika\nU nedelju poslanici ponovo glasaju o predsedniku Kosova\nVjosa Osmani bez podrške, Kosovo pred prevremenim izborima\n07. januara 2021. u 20.02\nTo je strategija Zapada kako bi Haradinaj dobio imunitet i izbegao Haški sud.


Saopštenje: Turistička ponuda Crne Gore predstavljena na Mediteranskom sajmu turizma (MTF)\nDatum objave: 13.04.2018 09:45 | Autor: Ministarstvo održivog razvoja i turizma\nNa Mediteranskom sajmu turizma (MTF) u Tirani, Ministarstvo održivog razvoja i turizma, u saradnji sa Nacionalnom turističkom organizacijom Crne Gore i partnerima, predstavilo je turističku ponude Crne Gore.\nCrnogorsku delegaciju predvodio je Ćazim Hodžić, v.d. generalnog direktora Direktorata za razvoj turističke destinacije i turističku infrastrukturu u Ministarstvu održivog razvoja i turizma. Hodžić je održao neformalni sasatanak sa Blendi Klosijem ministrom Ministarstva turizma i životne sredine Albanije i njegovim saradnicima, kao i sa predstavnicima turističke privrede Albanije i regiona.\nTokom navedenih sastanaka, izražena je spremnost za dalje unapređnje zajedničke saradnje u oblasti turizma između Crne Gore i Albanije sa posebnim akcentom na zajednički nastup prema trećim tržištima.\nPosjetiocima našeg štanda prenijeta je poruka da Crna Gora spremno čeka početak nove turističke sezone, kao i da je otvorena i sigurna za sve posjetioce sa svih tržišta. Takođe, prisutni su imali priliku da se detaljnije upoznaju sa novinama koje ih očekuju tokom predstojeće sezone, a koje su uglavnom vezane za putnu infrastrukturu, kao i sa ubrzanom dinamikom prelaska granice tokom sezone, specijalnom ponudom sa povoljnostima, ponudom za aktivni odmor, kao i konkurentnim cijenama.\nSajam je održan u periodu 6 - 7. april u Tirani. Na crnogorskom štandu turističku ponudu predstavile su lokalne turističke organizacije Podgorice, Ulcinja, Budve i Kolašina, „Aqua Park Budva“, Institut „Dr Simo Milošević“ i veliki broj privrednika iz Crne Gore.\nKao što je poznato, Crnu Goru svake godine posjeti veliki broj turista iz Albanije i njihov broj svake godine bilježi rast te ovakvi sajmovi svakako predstavljalju odličnu priliku za održavanje dobre komunikacije sa turističkim privrednicima Albanije i okruženja, kao i potencijalnim turistima.


Tanjug 14. decembra 2019. 12:21\nKARTUM – Sudanski sud osudio je danas bivšeg predsednika Omara al-Bašira po optužbi za korupciju i nezakonito posedovanje strane valute i osudio ga na dve godine u popravnom domu.\nPredsedavajući sudija rekao je da je Bašir (75), koji je svrgnut s vlasti u aprilu nakon meseci uličnih protesta protiv njegove tri decenije duge vladavine, zbog starosti poslat u popravni dom, a ne u zatvor, prenosi Rojters.\nSud je naredio i oduzimanje miliona eura i sudanskih funti koje su pronađene u Baširovoj rezidenciji kada je svrgnut.\nBašira traži i Međunarodni krivični sud koji je protiv njega izdao naloge za hapšenje 2009. i 2010. godine pod optužbom za ratne zločine, zločine protiv čovečnosti i genocid u sudanskoj regiji Darfur.\nU Sudanu je pokrenuto još nekoliko sudskih slučajeva protiv bivšeg predsednika.\nU maju je optužen za podsticanje i umešanost u ubistva demonstranata, a ove nedelje pozvan je na ispitivanje u vezi sa njegovom ulogom u vojnom udaru 1989. godine koji ga je doveo na vlast.


Apr 5, 2016 banke, hakeri\nPreko dve trećine kompanija preferira poslovanje sa bankom koja ima dobru reputaciju zaštite važnih podataka, rezultati su istraživanja koje je sprovela kompanija Kaspersky Lab. One banke kojima bezbednost podataka klijenata predstavlja prioritet i koje preduzimaju sve moguće mere da se osiguraju od onlajn finansijskih prevara u prednosti su kada je u pitanju zadržavanje postojećih klijenata i dboijanje novih.\nIstraživanjem je ustanovljeno da devet od deset (94 odsto) kompanija koristi usluge onlajn bankarstva za svakodnevne poslove. Mogućnost da kompanije koriste ove usluge bez fizičkog prisustva u ekspozituri nudi brojne pogodnosti, kao što je ubrzavanje vremena neophodnog za dobijanje povratne informacije i smanjenje operativnih troškova. Međutim, ove pogodnosti imaju i određene mane, budući da su kompanije pod rizikom od onlajn finansijskih prevara i da, koristeći ove usluge, pružaju sajber kriminalcima još jedan način da ugroze korporativnu IT infrastrukturu.\nKada je u pitanju zaštita podataka, bezbednost igra ključnu ulogu za kompanije prilikom odabira banke sa kojom žele da posluju. Skoro tri četvrtine (72 odsto) kompanija koje su učestvovale u istraživanju iznelo je stav da banke bira prema njihovoj reputaciji zaštite podataka, a skoro devet od deset (88 odsto) kompanija bilo bi spremno da odvoji više novca kako bi radili sa bankom koja ima dobru bezbednosnu politiku i praksu u zaštiti podataka. Skoro polovina (43 odsto) kompanija potvrdilo je da moraju da preduzimaju dodatne bezbednosne mere kako bi osigurale onlajn transakcije koje se sprovode preko njihovih banaka.\nKako bi poslovnim korisnicima bila osigurana najbolja moguća usluga i kako bi njihovi podaci ili transakcije bili u potpunosti bezbedni, od krucijalnog značaja je implementacija sveobuhvatnog bezbednosnog sistema. Softver Kaspersky Fraud Prevention bankama omogućuje da zaštite sve komponente svoje IT infrastrukture, uključujući i aplikacije za mobilno bankarstvo. Kaspersky Fraud Prevention za krajnje korisnike omogućuje klijentima i njihovim uređajima potpunu zaštitu od finansijske prevare, tako da oni mogu brzo i efikasno da koriste usluge onlajn bankarstva, a da ne izlažu riziku ni sebe ni banku.\nRos Hogan (Ross Hogan), šef globalnog tima za prevenciju prevara u kompaniji Kaspersky Lab izjavio je: „U današnjem društvu koje se u velikoj meri oslanja na tehnologiju, banke na neki način posluju kao i IT kompanije. Sve njihove interakcije sa korisnicima i partnerima sada su kompjuterizovane, a informacije se dele i čuvaju onlajn. Međutim, pored prednosti koje tehnologija omogućuje, takođe postoje ranjivosti u procesima bankarskih operacija, a kad je IT infrastruktura ugrožena na bilo koji način to može da podrazumeva ogromnu štetu u vidu gubitka podataka ili, još gore, ozbiljne finansijske štete i gubitka reputacije. Zbog toga je neophodno da banke razmišljaju po ugledu na IT kompanije i da im sigurnost klijenata bude prioritet prilikom kreiranja i pružanja usluga”.


ZVEZDA SRUŠILA PARTIZAN I ODBRANILA TRON! Crveno-beli juniori ponovo šampioni Srbije! - Informer\nJuniori košarkaškog kluba Crvena zvezda odbranili su titulu prvaka Srbije pobedom u finalu nad Partizanom 89:81\nUzbudljivo je bilo ovog popodneva u Železniku gde su crveno-beli uspeli zahvaljujući sjajnoj igri tokom prvih 20 minuta igre da dođu do nove šampionske titule.\nPartizan je uspeo tokom treće deonice da nadoknadi minus od 18 poena i dođe do izjednačenja, ali je šampion ponovo zaigrao mnogo bolje i uspeo da mirno privede meč kraju.\nNajbolji u pobedničkom timu bio je Bojan Tomašević sa fenomenalnih 34 poena i 10 skokova, uz 48 indeksnih poena. Pratio ga je bivši igrač Partizana Stevan Karapandžić sa 14 poena, dok je poen manje dodao Vukašin Mašić.\nU redovima Partizana istakao se Marko Pecarski, koji je ostvario dabl-dabl učinak sa 28 poena i 14 skokova. Đorđe Pažin je dodao 25, a Uroš Trifunović 15 poena.\nSrbija Beograd Košarka sport KK Crvena zvezda KK Partizan juniori


"Folksvagen" iz Ukrajine stiže u Kragujevac? - Infobrif\n„Folksvagen“ iz Ukrajine stiže u Kragujevac?\nObjavljeno 19.03.2019. u 10:13\nDugogodišnji zastupnik „Škode“ u Srbiji, vlasnik kompanije „Auto Čačak“ Milenko Kostić izjavio je za današnje „Večernje novosti“ da postoji verovatnoća da se u Srbiju preseli „Folksvagenova“ fabrika iz Ukrajine.\nTa fabrika nije, rekao je Kostić, postigla očekivane rezultate u produkciji reznih modela „Škode“, jednog od 12 brendova najvećeg proizvođača na svetu.\nKostić je istakao da su važni ljudi iz „Folksvagenovog“ i „Škodinog“ menadžmenta s njim ostvarili kontakt pre dva dana, kako bi im dao ocene poslovnog ambijenta u Srbiji.\n„Pitali su me za prosek plata, obučenost radne snage, generalno, za sve u vezi sa uslovima poslovanja“, rekao je Kostić, koji je dodao da „dima ima, a hoće li biti vatre, znaćemo uskoro“.\nKako je istakao, činjenica je da je Srbija „u igri“, ali joj konkurišu Bugarska, Turska, Rumunija…\nOno što Kostića brine jesu „Folksvagenovi“ zahtevi.\nStefanović: Mi smo u Srbiji suštinski obezglavili…\nFolksvagen planira novi pogon na jugu Evrope, ali evo ko pokušava da to spreči\n„To bi bilo idealno, jer već postoje fabrika i hiljade obučenih radnika, ali me plaši kapacitet, jer su sadašnje Fijatove hale u mogućnosti da godišnje izbacuju 200.000 vozila, dok Nemci žele da kapacitet bude veći od 300.000“, kazao je Kostić.\nPrema njegovim rečima, više detalja znaće se posle Beogradskog sajma automobila, na koji dolaze važni ljudi iz „Folksvagena“.\nKostić je, kako navodi, 2002. i 2003. godine bio blizu toga da u čačansku fabriku „Cer“ dovede montažu nekih modela, ali, kako je rekao, tadašnje državno rukovodstvo nije prepoznalo priliku već je insistiralo da se taj posao prebaci u Kragujevac.\nKostić kao indikator dolaska Nemaca navodi i dolazak kompanije „Forverk“ koja delove najviše proizvodi upravo za „Folksvagen“.\nNemački ambasador: Dolazak kompanije „Folksvagen“ u Srbiju bi bila zaista dobra vest\nBilo bi fantastično za našu zemlju i privredu da se ostvari dolazak „Folksvagena“, ali odluka je, ipak, samo u glavama čelnika u Volfsburgu, zaključio je Kostić za „Novosti“.\nTrgovinski lanac upozorio potrošače na prevaru sa ukradenim karticama u Srbiji\nNazad\tNapred 1 od 13.522


terapija Архиве - Biznis i Finansije\nModerne biološke terapije za migrenu i tešku astmu dostupne su sada i pacijentima u Srbiji, saopštila je farmaceutska kompanija Actavis koja posluje u okviru Teva grupe. Nova inovativna biološka terapija za profilaksu migrene kod odraslih postala je dostupna pacijentima u Srbiji istovremeno kad i u drugim evropskim zemljama.\nOvom terapijom nastupa nova era u profilaksi (preventivi) za pacijente koji boluju od migrene, koja je prema svetskoj statistici među deset bolesti koje najviše onesposobljavaju pacijenta i koja utiče ne sve aspekte života.\nTerapija predstavlja rešenje za pacijente koji imaju puno migrenoznih dana mesečno i koji nisu reagovali na dosadašnje preventivne tretmane. Smanjenjem broja, jačine, pa i prestankom pojavljivanja napada, omogućava se normalno funkcionisanje i obavljanje svakodnevnih životnih aktivnosti i značajno poboljšanje kvaliteta života. Lek se primenjuje jednom mesečno, na preporuku neurologa.\nPacijentima sa teškom astmom kompanija Actavis obezbedila je biološki lek nove generacije reslizumab koji obezbeđuje dugoročnu kontrolu i prevenciju simptoma astme. Teška astma može biti iscrpljujuća, čak i potencijalno fatalna za pacijenta. Procenjuje da tri do pet posto pacijenata sa astmom ima težak oblik koja zahteva primenu visokih doza lekova i uprkos tome ostaju nekontrolisani. Komforno doziranje leka, jednom na svake četiri nedelje poboljšava kvalitet života ljudi sa teškom astmom.\nPored ovih bioloških terapija lansiran je i lek za hroničnu opstruktivnu bolest pluća (HOBP) od koje boluje skoro 10% odraslog stanovništva. Lek kompanije Actavis, koji je zlatni standard u lečenju ove bolesti, nalazi se na RFZO listi lekova i omogućava pacijentima kontrolu i lečenje simptoma bolesti uz 50% uštede u doplati u odnosu na dosada dostupne lekove.


Predlog UN za kompromisno ime: „Republika Gornja Makedonija“ - Sputnjik Srbija\n15:04 25 Novembar 2020\n10:04 01.02.2018 (osveženo 15:21 01.02.2018) Preuzmite kraći link\nMakedonsko-grčki spor o imenu podignut je na premijerski nivo nakon susreta Aleksisa Ciprasa i Zorana Zaeva, predsednika izvršne vlasti Grčke i Makedonije u Davosu.\nPremijeri su se dogovorili da se pod njihovim pokroviteljstvom, a posredstvom ministara inostranih poslova njixovih zemalja, nastave razgovori sa izaslanikom UN Metjuom Nimicom.\nMetju Nimic je u Njujorku 18. januara predao predlog za rešenje makedonsko-grčkog spora opunomoćenim ambasadorima ove dve zemlje. Iz Nimicovog paketa najizvesnije je da će u nazivu Republike Makedonije ostati reč „Makedonija“, što je Nimic javno obrazložio rekavši da je više od sto država ovu zemlju priznalo kao Makedoniju.\nMeđu njima su velike sile: SAD, Kina i Rusija, ali i Srbija i Bugarska koje su je priznale pod ustavnim imenom „Republika Makedonija“.\nPrema izveštavanju makedonskih medija, grčka štampa je objavila da Nimic u svojoj tašni nosi ime za Makedoniju, koje glasi: Republika Gornja Makedonija. Reč GornjaMakedonija se zajedno piše i bez prevoda je, izveštavaju makedonski mediji.\nspor, ime, Makedonija, Grčka


Honorarci.rs osvojili prvo mesto na startap takmičenju\nBritish Council Makedonija i New Mans Business Accelerator su prethodnog vikenda u Skoplju organizovali takmičenje startap kompanija sa Zapadnog Balkana, na kome je svoje ideje predstavilo 12 timova iz Srbije, Makedonije, Bosne i Hercegovine i Albanije.\nStartap timovi su prethodno imali priliku da prođu obuke za kreativno preduzetništvo koje je održala britanska agencija NESTA i intenzivan trening prezentacionih veština koji su održali eksperti i mentori akcelaratora New Mans.\nKompetentan žiri je bio sačinjen od 3 dame, Irene Čauševski, osnivača i direktorke New Mans Business Accelerator-a, Natalije Sandić, menadžerke programa za investicije i međunarodnu saradnju Fonda za inovacionu delatnost Srbije i Ivane Stanković, menadžerke regionalnog investicionog fonda South Central Ventures u Makedoniji, u čijem radu učestvuje i Evropska banka za obnovu i razvoj.\nKompanija Honorarci, kompanija članica Naučno-tehnološkog parka Beograd, je izabrana za najbolji startap projekat na ovom takmičenju, osvojivši 1. mesto i novčanu nagradu u iznosu 3000 britanskih funti.\nHonorarce je u Skoplju predstavljao Strahinja Vukoičić, koji je povodom toga rekao:\n„Dopala mi se energija koja je vladala tokom trajanja čitavog takmičenja. Toliko mladih ljudi iz regiona je spremno da menja stvari i da napreduje, i verujem da sada više ništa ne može da nas zaustavi. Tehnologija je postala sastavni deo naših života i na mladim ljudima je da to iskoriste. Hteo bih i da se zahvalim ostatku tima na svesrdnoj pomoći, jer je upravo timski rad ono što nas je dovelo do ove nagrade. Ako želimo da postižemo još bolje rezultate, timska igra je najbolji način za to.“\nJedan od osnivača kompanije Honorarci, Milan Tuševljak, je dao svoj pogled na ovaj veliki uspeh:\n„Jako sam zadovoljan uspehom koji smo napravili. Konkurencija i žiri su bili vrlo oštri, i uprkos veri u svoj tim nismo mogli da budemo sigurni u pobedu do samog kraja. Osvajanje prvog mesta me je oduševilo, kao i sve članove Honorarci.rs tima, i dalo nam je dodatnu motivaciju da nastavimo da razvijamo ovu poslovnu ideju, kako u Srbiji tako i u zemljama regiona. Verujem da će nam poznanstva i kontakti koje smo stekli tokom boravka u Skoplju biti od velike koristi u realizaciji naših poslovnih planova.“\nSvi predstavnici timova i mladi preduzetnici su tokom dvodnevnog treninga i takmičenja dobili značajne smernice za dalji razvoj svojih projekata, kao i mogućnosti za podršku i finansiranje koje su dostupne u regionu, kroz privatne i institucionalne izvore finansiranja.


Ugovor obavezuje Meitu da zaposli 1370 radnika\nProveri me FAKAT: Srbija na 52. mestu najmoćnijih zemalja sveta\nVideli ste kako sam prkosno izašao pred demonstrante\nZahtevi opozicije o REM-u, ili kako upokojiti mrtvaca\nŠta su prava građana, a šta policije prilikom hapšenja\nPočetna Izjave Istinitost Ugovor obavezuje Meitu da zaposli 1370 radnika\nSiniša Mali Gradonačelnik Beograda Siniša Mali\nGradonačelnik Beograda o ugovornim obavezama zapošljavanja kompanije Mei ta.\n”Ono što piše u ugovoru, ono što sam vam ja rekao i ono što je rekao gospodin Giom - u ovoj fabrici će u narednih nekoliko godina biti zaposleno 1370 radnika”.\n0 5 0 Kratke noge\nIstinomer, 2. april 2016. godine\n2. april 2016. godine\nDa li će u kineskoj fabrici Mei Ta u Bariču za 5 godina biti zaposleno 770 ili 1370 radnika? Dok ugovor o dodeli sredstava kaže 770, čelni ljudi grada Beograda tvrde da će ih biti za 600 više.\nU želji da saznamo zbog čega se insistira na broju kog nema u ugovoru i samim tim ne predstavlja obavezu za kineskog partnera, Istinomer je to pitanje postavio gradonačelniku Beograda, Siniši Malom i to na postavljanju kamena temeljca za kinesku fabriku 2. aprila ove godine. Tada je Mali rekao da tako ”piše u ugovoru, ali da je to rekao i gospodin Giom” (predstavnik kompanije Mei Ta, prim.aut).\nMeđutim, dvadesetak dana kasnije – gradonačelnik je rekao ono što je Istinomer od početka tvrdio – da u ugovoru postoji obaveza zaposlenja 770 radnika, kao i da ugovor nije čitao.\n”Ja ne čitam ugovore, nego vam kažem kako će biti”, odgovorio je Mali na pitanje naše novinarke.\nZbog toga što je javno tražio od novinara i građana da ne veruju zvaničnim dokumentima, nego njemu lično i njegovim neproverenim informacijama Siniša Mali zaslužuje ocenu kratke noge i popravni iz ličnog, političkog i građanskog vaspitanja.\nU ugovoru o dodeli sredstava u svrhu realizacije Projekta novog postrojenja u Bariču stoji da će za investiciju vrednu 60 miliona evra, pored podsticaja za novozaposlene Srbija dati između ostalog i 14 hektara vlasništva na zemljištu, utvrđen nasip na Savi, trogodišnje oslobađanje od plaćanja komunalnih troškova i druge olakšice.\nUgovor sa Mei Ta (kliknuti za uvećanje)\nMei TaObrenovacnova radna mestadržavna pomoć\nSrbija na 52. mestu najmoćnijih zemalja sveta 07.04.2019.\nIzgradnja Nacionalnog stadiona počinje u drugoj polovini 2018. 26.01.2019.\nIzgradnja gondole u drugoj polovini godine 15.12.2018.\nPenzije nikad veće 30.11.2018.


Halteri joj nisu puno pomogli\nDruga poznata ličnost koja je napustila takmičenje Ples sa zvezdama je manekenka Tamara Paunović. Izgleda da joj halteri nisu mnogo pomogli...\nVidić: Znao sam da imam dve leve noge\nKreator Saša Vidić prvi je napustio takmičenje “Ples sa zvezdama“ jer je imao najmanji broj glasova publike, ali i žirija. U poslednjem duelu, Vidić se našao sa pevačicom Nikolijom...\nĆerka folk zvezde Vesne Zmijanac, Nikolija Jovanović, koja veoma provokativnim spotovima pali i žari mušku (a što kriti, i određenu žensku) populaciju širom Srbije, u intervjuu za telegraf.rs...\nNikolija "šmrče" i gola se mazi sa devojkom! (VIDEO)\nNikolija Jovanović, ćerka Vesna Zmijanac u spotu svojih drugova glumi narkomanku koja se gola mazi sa drugaricama.\nStory, vestionline 2 komentara\nFolk zvezda Vesna Zmijanac i njena ćerka Nikolija Jovanović obožavaju zajedničke rituale vikendom. Jutro im obično počinje odlaskom na pijacu a u jutrošnju nabavku otišle su bez trunke...\nNikolija Jovanović, ćerka folk legende Vesne Zmijanac, slatko se smeje komentarima da je postala poznata posle samo dva pesme, "Ćao, zdravo" i "Milion dolara" koju je nedavno snimila sa Anom...\nVIDEO: Ana Nikolić kao "milion dolara"\nVeć smo vam pustili detalje sa snimanja spota za novu pesmu Ane Nikolić “Milion dolara”. Sad pogledajte ceo spot.


STARIJI OD HILANDARA I GRAČANICE: Manastir u srcu Srbije zovu NOVIM OSTROGOM, ovde se dešavaju ČUDA (FOTO)\nAutor: Glas javnosti 01.04.2022. u 11:54\nPostoji verovanje da svetac kome je ovaj manastir posvećen ispunjava sve dobronamerne molitve. Do sada su zabeleženi slučajevi da bolesni uz redovne molitve i post odlaze zdravi iz ovog manastira u blizini Aleksinca.\nPrema svedočenju mnogih sveštenih lica, manastir Sveti Roman je nastao početkom 9. veka, šti znači da je stariji od Hilandara, Žiče, Gračanice, Sopoćana i mnogih drugih. Na žalost, ne postoje podaci ko je tvorac prvog zdanja ove svetinje, a današnje zdanje je drugo ili treće po redu jer je manastir nekoliko puta rušen, odnosno iz temelja obnavljan.\nKarakteristično za ovu svetinju je da ima vrlo niske ulaze, kako bi se sprečilo ili otežalo razbojnicima koji su je neretko pljačkali i rušili. Manastirski zvonik je veoma upečatljiva građevina jedinstvena u celom Pomoravlju, a manastir je u prošlosti bio poznat kao mesto za lečenje psihičkih bolesnika.\nSvi koji posete ovo sveto mesto imaju priliku da se poklone nad moštima Svetog Romana. Vernici po predanju treba da dođu sa iskrenom molitvom i da piju vode sa izvora i tako da se Svetom Romanu obrate za pomoć.\nOvaj svetac prema predanju ispunjava sve dobronamerne želje i ovo mesto je sve popularnije među vernicima i turistima.\nmolitvaaleksinacmanastirsveti romanmanastir svetog romana


Aktuelno Архиве - Moje Mesto\nTrudnice sa prebivalištem na teritoriji opštine Paraćin imaju mogućnost za besplatno parkiranje u trajanju od 12 meseci. Ukoliko trudnica nema vozačku dozvolu, potvrda će važiti za člana zajedničkog domaćinstva koji je ima, u periodu njene trudnoće. Nalepnica za besplatan parking mora biti vidno istaknuta na vetrobranskom staklu vozila. Ovu pogodnost, trudnice mogu da iskoriste na […]\nPOSETA PREDSEDNIKA VUČIĆA – POTVRDA DA JE PARAĆIN U VRHU PRIORITETA\nPredsednik Vučić posetiće u finišu predizborne kampanje opštinu Paraćin. Ova poseta\nPosted on 30/03/2022 30/03/2022 Author admin\tComment(0)\nZbog planiranih radova, sutra će pojedini delovi opštine Paraćin biti bez električne energije: U periodu od 07:30-8h bez struje će biti potrošači koje snabdeva trafostanica na 7. julu; U periodu od 10-11h bez struje će biti potrošači u Čika Ljubinoj ulici; Od 11:30-12:30 bez struje će biti potrošači u Šavcu koje el. energijom snabdeva TS […]\nPosted on 13/02/2022 13/02/2022 Author admin\tComment(0)\nZbog planiranih radova na mreži, u petak će u periodu od 10-13h bez električne energije biti potrošači u ulici Rade Končara, kao i okolnim paraćinskim ulicama, saopšteno je iz Elektrodistribucije.\nOtpočeli su radovi na potpunoj rehabilitaciji opštinskog puta Ratare – Gornje Vidovo. Od utorka, 8. februara, ovaj putni pravac je zatvoren za saobraćaj a vozači mogu da koriste alternativni pravac preko državnog puta Paraćin – Pojate. Radovi obuhvataju zamenu kolovozne konstrukcije i asfalta, u okviru postojećeg gabarita, u dužini od oko 800 metara. PREDSEDNIK MILIĆEVIĆ: […]\nPredsednik opštine Paraćin Vladimir Milićević potpisao je Deklaraciju o zaštiti pčela\nOpština Paraćin jedna je od deset opština koje su pozitivno odgovorile na zahtev svog lokalnog udruženja pčelara. Nakon održanog sastanka sa izvršnom direktorkom NALED-a Violetom Jovanović u prostorijama opštine predsednik Vladimir Milićević potpisao je deklaraciju. Savez pčelarskih organizacija Srbije, NALED i USAID realizuju ovaj projekat u cilju podizanja svesti o značaju pčela za životnu sredinu. […]\nPosted on 30/12/2021 30/12/2021 Author admin\tComment(0)\nJKP Paraćin: prohodni svi putni pravci u opštini Paraćin\n“Večeras od 22 časa ekipe zimskog održavanja JKP-a posipaće mešavinu materijala (kamenog agregata i soli) u selima prema prioritetima, i naloga Direkcije za izgradnju kao upravljača puta.” kaže se u saopštenju JKP Paraćin, i dodaje da se nakon sela prelazi na grad gde će industrijska so biti posipana na svim glavnim putnim pravcima, raskrsnicama, pešačkim […]\nPosted on 12/12/2021 12/12/2021 Author admin\tComment(0)\nPosted on 07/12/2021 07/12/2021 Author admin\tComment(0)


Za obnovu parohijskog doma u Bijelom polju 40.000 KM | Moja Hercegovina\nPočetna / Za obnovu parohijskog doma u Bijelom polju 40.000 KM\n24. Novembra 2017. 16:00\nMinistar za izbjeglice i raseljena lica Republike Srpske (RS) Davor Čordaš i jerej pravoslavne crkvene opštine bjelopoljske u Mostaru Nebojša Radić potpisali su danas Ugovor o realizaciji projekta pomoći u obnovi Parohijskog doma u Bijelom Polju.\nSredstva u iznosu od 40.000 KM osigurat će Ministarstvo za izbjeglice i raseljena lica Republike Srpske.\nČordaš je istakao da je to ministarstvo proteklih godina na području eparhije izdvojilo značajna sredstva za obnovu vjerskih objekata, te da je u nekoliko navrata izdvajalo sredstva za obnovu vjerskih objekata, konkretno na području Mostara.\nNaglasio je da će i u narednom periodu biti takvih i sličnih projekata, s obzirom da se na terenu pokazalo da tamo gdje se obnavljaju vjerski objekti ima i povratka i opstanka ljudi na svojim ognjištima, saopšteno je resornog ministarstva.\nJerej pravoslavne crkvene opštine bjelopoljske u Mostaru Nebojša Radić, zahvalio se Ministarstvu i Vladi Republike Srpske na izdvojenim sredstvima i pomoći koju pružaju povratnicima u Mostaru.\nOn je istakao da je ovaj Projekat od izuzetne važnosti za vjernike sa područja Bijelog Polja, te da je svaka pomoć dobro došla.\nOznakebijelo polje crkva obnova parohijskog doma parohijski dom


Sutra presuda francuskim otmičarima male Maše\nM. D. 19. oktobra 2016. 09:06\nSpecijalni sud u Beogradu izreći će sutra prvostepenu presudu za troje Francuza optuženih zbog otmice trogodišnje Maše Prenković iz ruku majke u beogradskom naselju Braće Jerković u martu prošle godine.\nTužilaštvo za organizovani kriminal u septembru je u završnim rečima zatražilo od suda da im izrekne kazne od po 10 godina zatvora, dok su njihovi branioci tražili oslobađajuće presude.\nZa otmicu devojčice optužen je Sebastijan Branšu, njegova supruga Gorin Aleksis Sandrin Branšu, i njena ćerka iz prvog braka Emerin Ulije Kristel.\nSebastijan je u svojoj završnoj reči ponovio da je imao dogovor sa Mašinom porodicom o „pozajmici“ deteta, radi dokazivanja određenih činjenica pred francuskim sudom u postupku za utvrđivanje očinstva koji je vodila njegova pastorka.\nSumnja se da su oteto dete hteli da podmetnu francuskom sudu, kako bi se DNK analizom utvrdilo da nevenčani suprug trećeoptužene Emerin Ulije Kristel, sa kojim nisu u dobrim odnosima, nije biološki otac deteta.\nŽeleo je da bude pilot, završio dva fakulteta: Evo ko je bio…\nAtentat u Kosovskoj Mitrovici: Upucan Oliver Ivanović,…


ADVOKATI BRANE BEZ NADOKNADE\nDržava advokatima po službenoj dužnosti godinama ne isplaćuje zarade. Dug policije nekoliko milijardi dok sudovi duguju stotine miliona dinara\nSRPSKI sudovi na ime odbrane po službenoj dužnosti advokatima duguju nekoliko stotina miliona dinara, dok je dug policije mnogo veći, nekoliko milijardi dinara. Na izmirenje obaveza koje država ima prema njima, advokati čekaju i po nekoliko godina. Da je situacija veoma alarmantna govori činjenica da je zbog teškog materijalnog stanja sve više ljudi koji nemaju novca da plate izabranog advokata, pa je samim tim povećana potreba za braniocima po službenoj dužnosti.\nDragoljub Đorđević, predsednik Advokatske komore Srbije, ističe da Vlada Republike Srbije u prethodnom mandatu nije predvidela dovoljno sredstava za odbrane po službenoj dužnosti. Povodom toga, poslali su dopise Vladi Srbije, Ministarstvu pravde i Ministarstvu unutrašnjih poslova u kojem traže da po hitnom postupku uzmu u razmatranje pitanje dugovanja, kao i da predlože rebalans budžeta.\n- Građani koji nemaju dovoljno sredstava da plate svoju odbranu u svakom trenutku imaju pravo da dobiju branioca, određenog po službenoj dužnosti od prvog trenutka započinjanja postupka - kaže Đorđević. - Pokazalo se da Ministarstvo pravde nije realno predvidelo kolika su sredstva neophodna za službene odbrane, a Ministarstvo policije uopšte nije ni tražilo sredstva za ova plaćanja. Ima kolega koji imaju samo službene odbrane pred policijom, a nisu za to dobili ni dinara.\nPREMA rečima Dragoljuba Đorđevića, a što je predočeno i u dopisima, zapažena je pojava da sredstva koja je Ministarstvo pravde prenelo za isplatu dugovanja po osnovu službenih odbrana sudovi koriste za druge potrebe. Pored toga, kako kaže, ne donose rešenja o isplati troškova, a u pojedinim sudovima se ne poštuje redosled u određivanju branilaca po službenoj dužnosti, kao ni redosled u isplatama potraživanja.\nĐorđević napominje da po odluci Ministarstva pravde nagrada za rad branilaca po službenoj dužnosti iznosi 50 odsto od važeće tarife.\n- To znači da polovinu sredstava za ove namene obezbeđuje, odnosno plaća država, a drugu polovinu advokatura - napominje naš sagovornik. - Advokatura to čini sa punom profesionalnom odgovornošću i shvatanjem ovog važnog instituta, pre svega u javnom interesu i u interesu građana.\nAdvokat Slobodan Stojanović za “Novosti” ističe da za 37 godina, koliko se bavi ovim poslom, “nije imao goreg dužnika od države”.\n- Samo pred Specijalnim sudom sam u poslednje dve godine branio po službenoj dužnosti u četiri postupka, koja su trajala u proseku 30 radnih dana, a za to sam dobio nula dinara - ogorčen je Stojanović. - Takvi predmeti mi ugrožavaju egzistenciju. U Komori sam javno rekao da prekinemo odbranu po službenoj dužnosti dok nam se ne isplate sva dugovanja. Pre nekoliko godina sam tužio državu i dobio sam spor, ali šta će mi da se tužim za nešto što je nesporno. Kad bi mi isplatili barem polovinu onoga što mi duguju bio bih zadovoljan.\nStojanović dodaje da će zbog celokupne ekonomske situacije biti sve veća potreba za advokatima po službenoj dužnosti i da država zato mora da bude spremna da “odreši kesu”.\nIzvor: N. BIJELIĆ, Novosti.rs


IZ ARHIVE VESTI\nUčenici mlađih razreda imali su priliku da u školskom dvorištu vide vatrogasno vozilo, upoznaju se sa vatrogascima i nauče da ako se nađu u prostoriji zahvaćenoj požarom treba brzo da izađu, krećući se po podu kako bi izbegli dim, kao i da u tom slučaju ne treba da koriste liftove u zgradi koja gori.\n- Tu edukativnu akciju organizuju pripadnici Beogradske vatrogasne brigade, sa ciljem da nauče najmlađe kako da se ponašaju u požaru i upozore ih da nepažljivim igrama slučajno mogu da izazovu požar - rekao je načelnik Sektora za vanredne situacije MUP-a Predrag Marić.\nPrema Marićevim rečima, akcija će tokom narednih mesec dana biti sprovedena u svim beogradskim osnovnim školama, a nastaviće se i u unutrašnjosti.\n- Osim edukacija o požarima, bilo bi dobro upoznati decu i sa drugim prirodnim katastrofama: zemljotresima, požarima, radioaktivnim zračenjem... Srbija bi u junu trebala da dobije Strategiju za zaštitu i spasavanje u vanrednim situacijama koja će obuhvatiti i reagovanja pri nestanku struje u slučaju požara, poplava, zemljotresa i drugih prirodnih katastrofa i hemijsko-tehnoloških akcidenata - dodao je Marić.\nNacionalnu Strategiju, kako je planirano, trebalo bi u junu da usvoji Skupština Srbije, a trenutno se radi na izradi tog dokumenta, čiji će se tekst definisati od 18. do 20. aprila na radnim sastancima u Zrenjaninu.


Ministarstvo prosvete nema zvaničnu informaciju o prodaji Megatrenda\nIzvor: Radio Televizija Vojvodine, 04.Dec.2019, 13:10\nMinistarstvo prosvete nije dobilo zvaničnu informaciju od Univerziteta Megatrend o promeni vlasničke strukture u toj ustanovi, izjavio je danas pomoćnik ministra prosvete za visoko obrazovanje Bojan Tubić i dodao da za sada nema indicija da oko prodaje tog privatnog univerziteta ima ičeg sumnjivog i nezakonitog.\n''Za sada nemamo informacije o tome da li će biti ugašeni studijski programi i da se gase neki fakulteti na Univerzitetu Megatrend. Ono šta znamo iz medija je da >> Pročitaj celu vest na sajtu Radio Televizija Vojvodine << imamo novog vlasnika Megatrenda i za sada nemamo indicije da je u ovom slučaju nešto sumnjivo i da neko želi da uradi nešto nezakonito'', rekao je Tubić gostujući na TV Prva'', rekao je pomoćnik ministra.\nNa pitanje kako je moguće da ministarstvo nema zvaničnu informaciju o prodaji Megatrenda, Tubić je rekao da se država ne meša u autonomiju visokoškolskih ustanova i dodao da je obaveza privatnih univerziteta da Ministarstvu dostave podatke o promenama koje se odnose na broj fakulteta i drugih ustanova u sastavu univerziteta i onih koje se odnose na kvalitet studiranja.\nKako je naveo, kada je reč o vlasničkoj strukturi, vlasnici univerziteta sami procenjuju kome će da ustupe vlasnički deo, bez konsultovanja sa ministarstvom.\n"Kada Ministarstvo prosvete dobije zvanične informacije o promeni vlasničke strukture Megatrenda, sa potpisom novog rektora ili vlasnika, biće organizovaće sastanak sa novim vlasnikom i videti da li on planira neke promene.\n''Bitno je da poštuje sve propise Republike Srbije u smislu standarda za akreditaciju, a ako ne bude radio po zakonu, imamo mehanizme da zaštitimo studente i zaposlene'', kazao je Tubić.\nMinistarstvo prosvete nije dobilo zvaničnu informaciju od Univerziteta Megatrend o promeni vlasničke strukture u toj ustanovi, izjavio je danas pomoćnik ministra prosvete za visoko obrazovanje Bojan Tubić i dodao da za sada nema indicija da oko prodaje tog privatnog univerziteta ima ičeg sumnjivog...


Ljudska bezbednost: Fond Svetlana Đurđevic Lukić\nBudućnost rada i ekonomije\nLjudska bezbednost za 21. vek\nDa li će ovi inovacioni domeni promeniti Srbiju?\nOružje na meti\nCENTAR je sproveo analizu podataka o incidentima vezanim za zloupotrebe oružja u Srbiji, stavovima građana o posedovanju i nošenju oružja, kao i komentare o viđenom oružju koje su građani unosili na platformu Oružje na meti. Ova analiza je urađena za Regionalni centar za pešadijsko oružje u Istočnoj i Jugoistočnoj Evropi (SEESAC) pri Programu Ujedinjenih nacija za razvoj (UNDP) koji je uspostavio ovu platformu 2012. godine. Podaci su posebno važni u kontekstu Zakona o oružju i municiji koji je donet 20. februara, a na osnovu koga je počela predaja odnosno legalizacija oružja i eksplozivnih naprava koji građani ilegalno poseduju.\nKomentar CENTRA o tekućoj legalizaciji oružja\nSvetlana Đurđević-Lukić, predsednica Centra, prezentirala je ekskluzivno u emisiji Radio Beograda Talasanje nekoliko nalaza Centrovog istraživanja “Oruzje na meti: zloupotreba vaternog oružja u Srbiji". Snimak emisije možete preslušati na sledećem linku.\n"Večernje novosti" u naslovnoj temi u nedeljnom broju prenose rezultate analize zloupotrebe oružja u poslednje dve godine, koju je Centar uradio za potrebe SEESAC.\nNajava okruglog stola UNDP/SEESAC\nIzveštaje sa okruglog stola UNDP/SEESAC na kojem je predstavljena analiza Centra o (zlo)upotrebi vatrenog oružja u Srbiji objavili su Beta, Danas, Večernje novosti, Press, RTS, E novine, RTV, Mondo, Blic, Politika, Tanjug, Informer.\nDanas je objavio komentar Svetlane Đurđević Lukić o legalizaciji oružja.\nDirektorka Centra Svetlana Đurđević Lukić komentarisala (ne)uspeh akcije legalizacije i prikupljanja oružja u širem regionalnom kontekstu u najtiražnijem dnevnom listu "Večernje novosti"\nDirektorka CENTRA govorila na temu legalizacije oružja kao regionalni ekspert u emisiji "Otvoreno" RTV Crna Gora\nO problemima zloupotrebe oružja i zakonu o legalizaciji oružja u Srbiji govorila je direktorka Centra u okviru serijala Ekonews o terorizmu i ekstremizmu u regionu (u drugoj epizodi od 15:40 do 17:02). Emisije su dostpune na sledećem sajtu: http://www.kcmedia.rs/nasilni-ekstremizam-i-terorizam.php\nIstraživanje Centra Oružje na meti - zloupotrebe oružja u Srbiji citirano u tekstu Nedeljnika.\nNase ranije analize:\nKomentar Svetlane Đurđević Lukić na Nacrt Zakona o proizvodnji i prometu oružja.\nProblem ilegalnog oruzja, poglavlje u knjizi, 2010\nLJUDSKA BEZBEDNOST: FOND "Svetlana Đurđević Lukić"\nU fokusu programa ljudske bezbednosti CENTRA su nesigurnost i ranjivost pojedinca u 21. veku. Gradeći na temeljima koje je postavila tragično preminula koosnivačica i direktorka CENTRA, Svetlana Đurđević Lukić, CENTAR shvata bezbednost kao ljudsko pravo i zagovara izgradnju društva u kome će svaki pojedinac imati mogućnosti da ostvari svoj vlastiti potencijal. Svetlana je imala talenat da brojne teme - pre svega pitanja bezbednosti ranjivih grupa - pionirski uvede u bezbednosni diskurs u Srbiji. Negujući ovakav pristup, CENTAR, u okviru fonda koji nosi Svetlanino ime, raspisuje konkurs za mlade istraživače da bi ih podstakao da istražuju moderne pretnje koje ugrožavaju bezbednost pojedinaca u zajednici....


Lukšić: Ako želite da vodite državu, ne možete ignorisati Tviter ili Jutjub - Vijesti online\nLukšić: Ako želite da vodite...\nObjavljeno: 15.09.2012 u 09:42\nLukšić: Ako želite da vodite državu, ne možete ignorisati Tviter ili Jutjub\nPremijer ohrabrio građane da utiču na rad Vlade Uvecaj!\nIgor Lukšić (Foto: Zoran Đurić)\nCrnogorska Vlada će narednih dana pokrenuti veb sajt elektronskih peticija “Vox Populi” , koji će omogućiti građanima da utiču na politiku Vlade na jednostavan način, najavio je premijer Igor Lukšić.\nOn je juče u Budvi otvorio prvu konferenciju o vladinim komunikacijama u jugoistočnoj Evropi (SEECOM), čiji je cilj unapređenje transparentnosti rada vlada.\nPrema njegovim riječima, konsultacije i otvoren javni dijalog karakterišu sadašnju Vladu, i treba ih baštiniti.\n"Vremena u kojima su se javne politike kreirale van očiju javnosti, daleko su iza nas. Danas, transparentnost Vlade, odgovornost i javni dijalog ključni su elementi efikasnog upravljanja. Oni su ujedno i preduslovi za uspješnu komunikaciju", ocijenio je Lukšić.\nNe snalazite se na Twitteru? Evo i prve lekcije >>>\nPrema njegovim riječima, efikasno upravljanje uključuje bliske konsultacije, aktivan dijalog i saradnju sa svim segmentima društva.\n"Danas, mediji, nevladine organizacije, određene interesne grupe i mnogi drugi akteri na javnoj sceni navode vlade da se uhvate u koštac sa izazovima koji nisu na njihovoj agendi. Vladina, ali ujedno i društvena odgovornost se svakim danom sve više širi", kazao je on.\nLukšić smatra da današnje komunikacije nisu ograničene institucijama i tradicionalnim kanalima komunikacije.\n"Ovo je velik izazov, ali istovremeno konstruktivan jer nas čini realnijima i time boljim predstavnicima naših građana", rekao je on.\nLukšić je kazao da Vlada ne može ignorisati savremene internet komunikacije.\n"Ukoliko želite da vodite državu, naciju, ne možete ignorisati Tviter ili Jutjub – to smo naučili tokom Arapskog proljeća i najskorije, nažalost, ubistvom američkih diplomata u Libiji, objavljivanjem tih videa na internet mrežama“, podsjetio je on.\nLukšić je kazao da mu se dopada model komunikacija u kom obični ljudi „koji se nalaze na mjestima gdje se stvara istorija“ imaju priliku da, snimivši jedan njen trenutak, taj doživljaj distribuiraju putem svjetskih medija i podijele ga sa svima.\n"Ovim se naglašava neophodnost i značaj promocije direktne komunikacije vlada i pojedinaca, kao puta ka zajedničkom cilju - da se glas ljudi prilikom donošenja odluka čuje i poštuje", rekao je on.\tOcijeni:\nVlade Crne Gore i Hrvatske među 25 najbolje povezanih na Twitteru\nIgor Lukšić, društvene mreže, twitter, Ostalo iz vijesti


Stiga HPS 235 R, 1800W cena, cene Srbija, prodaja Beograd Novi Sad Niš\nStiga HPS 235 R, 1800W cene\nEPonuda nije internet prodavnica već Vam omogućava da brzo i lako nađete Stiga HPS 235 R, 1800W po najjeftinijoj ceni. Naš cilj je da kupci budu što bolje informisani o ponudi Stiga HPS 235 R, 1800W na tržištu Srbije. Vrlo lako nalazite željeni proizvod za kategoriju Perači visokog pritiska cene, ne morate da lutate od sajta do sajta za Stiga Perači visokog pritiska, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stiga HPS 235 R, 1800W sa PRODAVCEM. EPonuda ne može da garantuje potpunu tačnost specifikacije i slika za Stiga HPS 235 R, 1800W. Pre kupovine, podatke za Stiga HPS 235 R, 1800W proverite na sajtu PROIZVOĐAČA.


Udruženje žena „Ljiljan“ doniralo šabačkom porodilištu dva televizora – Podrinske\nUdruženje žena „Ljiljan“ doniralo šabačkom porodilištu dva televizora\nUdruženje žena „Ljiljan“, koje postoji već dve decenije i u okviru svojih aktivnosti se bavi i humanitarnim radom, doniralo je porodilištu Opšte bolnice Šabac dva televizora, kako bi trudnice i porodilje u što prijatnijem ambijentu provodile vreme na odeljenju.\nNačelnik Odeljenja ginekologije dr Dragan Milošević izrazio je zahvalnost na humanom gestu i podsetio da to nije prvi put da to udruženje pomaže Opštoj bolnici.\n-Trudimo se da trudnicima i porodiljama obezbedimo prijatne uslove na odeljenju, a ovaj poklon će svakako doprineti da vreme koje ovde provode protekne lepo. Ovo nije prvi put da imamo saradnju sa Udruženjem, koje je i ranije svojim aktivnostima doprinosilo poboljšanju uslova na našem odeljenju- rekao je dr Milošević.\nJednom godišnje Udruženje žena „Ljiljan“ organizuje okupljanje kome prisustvuje 35 udruženja žena sa teritorije Srbije i Republike Srpske. Tom prilikom, putem različitih igara, prikupljaju se sredstva koja kasnije doniraju institucijama u gradu.\n-Ove godine smo odlučile da to bude Odeljenje ginekologije i akušerstva Opšte bolnice u Šapcu. Donirale smo dva televizora kako bi se naše porodilje koje očekuju bebe i žene koje su se porodile osećale što prijatnije prilikom boravka u porodilištu. Apelujem na sve ljude dobre volje, pošto se nalazimo pred praznicima koji simbolizuju davanje, humanost i plemenitost, da se sete našeg porodilšta. Ako nema plača iz porodilšta, mi kao generacija ništa nismo uradili za našu budućnost- poručila je sekretar Udruženja „Ljiljan“ Šabac Novka Mitrović.


Home / Lokalna samouprava / Vasić: Pirot je grad koji traje, svi koji živimo u njemu da se potrudimo da bude još lepše mesto za život\nVasić: Pirot je grad koji traje, svi koji živimo u njemu da se potrudimo da bude još lepše mesto za život\nVečeras je na Svečanoj akademiji povodom Dana grada gradonačelnik Pirota otvarajući svečanost uz čestitke svim Piroćancima povodom značajnog praznika kazao da je godina na izmaku u Pirotu bila godina stabilnosti i napretka. Vasić je dodao da je Pirot grad koji traje i da je obaveza svih koji žive u njemu da rade na tome da naš grad bude još bolje mesto za život. Gradonačelnik je povodom Dana grada, istaknutim našim sugrađanima uručio značajna priznanja za doprinos razvoju grada u svim oblastima.\n-Ove godine slogan akademije je “Pirot – grad koji traje”. To je slogan koji treba da nas podseti je Pirot bio i trajao mnogo pre nas, da će trajati dugo posle nas, a da mi koji trenutno živimo u gradu treba da se trudimo da Pirot bude bolji, uspešniji i lepše mesto za život. Želim da čestitam svim dobitnicima priznanja, da konkurencija za priznanja u narednom periodu bude još jača. Želim da istaknem da je godina na izmaku bila mirna i uspešna za Pirot i da izrazim nadu i želju da takva bude i 2018. godina-kazao je gradonačelnik. On je svim sugrađanima uputio i čestitke i poželeo puno zdravlja i sreće u 2018. godini.s\nSrećna Nova 2017. godina - novogodišnje čestitke\nPovezanoakademijagrad pirotistaknutopirot grad koji trajevladan vaisć\n← Previous Story Milan Popović: Gradska javna preduzeća u Pirotu pozitivno posluju\nNext Story → Dodeljena priznanja Piroćancima koji su se istakli u svojoj oblasti u godini na izmaku


Dodik ponovo ZASTRAŠUJE GRAĐANE: Pogledajte kako sada prepada jadni narod!\nPredsjednik RS Milorad Dodik smatra da i u manjem bh. entitetu treba da bude usvojen zakon o javnosti rada neprofitnih organizacija…\nTaj zakon bi mogao da bude usvojen do kraja ljeta i, kako dodaje Dodik, u tome nema ništa neuobičajeno, jer sličnu praksu imaju i brojne druge zemlje.\nMišljenja je da je svima jasno da se raznim organizacijama na ovim prostorima daju sredstava usmjerena, tvrdi, ka destabilizaciji društva u cjelini, a ne razvoju demokratije, kako se propagira.\n„Niko im ne brani da nastave to da rade, samo će to morati da se kontroliše sa stanovišta informisanja javnosti ko je šta dobio i ko šta radi“, rekao je Dodik novinarima u Prnjavoru.\nSve ovo naišlo je na negodovanje građana koji smatraju da Dodik na ovaj način želi umanjiti građanski bunt.\nOdbacio je tvrdnju visokog predstavnika u BiH Valentina Inzka da SNSD i HDZ rade protiv institucija BiH te dodao da je mandat visokog predstavnika odavno trebalo da bude završen.\nDodik je kazao da ne zna ni ko je zatražio angažman dodatnih britanskih vojnika u BiH, ali smatra da to nije potrebno i da organi RS nemaju nikakvih informacija o tome.\n„Ako je neko s nivoa BiH, morat će da objasni zašto to radi. Organi RS to uopšte ne trebaju niti su to tražili. Ako je to samostalno urađeno od Britanaca, onda je to samo njihova akcija, miješanje u unutrašnje stvari ovdje i akt koji se može graničiti s aktom upada u ovu zemlju“, ustvrdio je Dodik.\nPrevious article Najbogatija porodica u Turskoj ima važnu poruku za Edina Džeku\nNext article HOROR NA GRADILIŠTU U BIH Srušio se dio mosta, ima smrtno stradalih, nekoliko osoba povrijeđeno!\nNajbogatija porodica u Turskoj ima važnu poruku za Edina Džeku\nHOROR NA GRADILIŠTU U BIH Srušio se dio mosta, ima smrtno stradalih, nekoliko osoba povrijeđeno!


Dodela diploma za polaznike osnovnog kursa | Fabrika Fotografa : Fabrika Fotografa\nDodela diploma za polaznike osnovnog kursa\nPrethodnih meseci smo vredno radili i učili, i došao je trenutak kada polaznicima iz Beograda i Novog Sada, koji su uspešno završili Osnovni kurs fotografije, treba da dodelimo diplome.\nZbog aktuelne situacije sa COVID-19 i preporuka oko (ne)održavanja skupova u zatvorenom prostoru ovog puta dodelu diploma neće pratiti i izložba fotografija. Smatramo da je rizik u ovom trenutku prevelik, pa ćemo izožbe fotografija naših Fabrikanata organizovati naknadno, na malo drugačiji način nego do sada (uskoro više informacija o ovome).\nPolaznici iz Novog Sada nam se mogu javiti radi dogovora oko preuzimanja diploma, a polaznici koji su kurs završili u Beogradu svoje diplome mogu preuzeti u Fabrici Fotografa do kraja septembra u nekom od sledećih termina:\nSubotom i nedeljom od 10:30 do 13:30h;\nPonedeljkom, utorkom, sredom i četvrtkom od 17:30 do 19h\nTakođe, polaznici koji su pauzirali sa kursom zbog korone nam se mogu javiti radi dogovora oko nastavka kursa, a svi koji žele da „zasluže“ svoju diplomu se mogu prijaviti za neki od narednih kurseva.\nDo kraja septembra ćemo organizovati kurseve za dve nove grupe polaznika u Beogradu – kurs koji se održava vikendom počinje 26. septembra, kurs koji se održava radnim danima startuje 28. septembra, a 11. oktobra počinje sledeći kurs za početnike u Novom Sadu.\nDečija škola fotografije u Novom Sadu\nOktobarski kursevi i (rođendanske) novosti


Gradonačelnik Bakić: Rešili smo višedecenijski problem građana MZ „Gat“\n„Danas smo pustili u rad pumpnu stanicu koja će omogućiti prebacivanje atmosferskih i otpadnih voda od Kolektora I, koji se nalazi u Velebitskoj ulici, do Kolektora 0, u ulici Dragojle Jarnević. Zbog teškog i zahtevnog terena, tražili smo rešenje i po mišljenju struke ovo je sistemsko rešenje na duge staze, jer je ovaj deo grada, tačnije Mesna zajednica ’Gat’, jedna od najnižih tačaka nadmorske visine u Subotici, stručno nazvana nulta tačka. Čekalo se, nažalost, više decenija na rešavanje ovog problema, ali sam ponosan što smo konačno rešili i taj problem naših sugrađana u ovoj mesnoj zajednici koji su do danas, usled malo većih padavina, imali poplave u svojim dvorištima i kućama, i trpeli određenu štetu“, naglasio je gradonačelnik Subotice Stevan Bakić nakon puštanja u rad crpne stanice u Velebitskoj ulici, u subotičkoj MZ „Gat“.\nNaveo je da je vrednost investicije oko 400.000 evra i da je projekat rađen u dve faze.\n„Prva faza je rađena od oktobra 2019. do septembra 2020. godine. Vrednost te faze je 23,5 miliona dinara, jedan deo sredstava je obezbedio Grad Subotica, a drugi JKP ’Vodovod i kanalizacija’. Druga faza je rađena od novembra 2021. godine pa do današnjeg dana, njena vrednost je 22,5 miliona dinara i kompletan iznos obezbedio je Grad“, istakao je Bakić.\nDodao je da su instalirana dva pumpna agregata nemačkog proizvođača „Hidrostal“, kapaciteta 2.000 kubnih metara vode na čas, i da je obezbeđen agregat od 55 kilovata u slučaju prestanka napajanja električnom energijom.\n„Sve je jako dobro urađeno, izolovano, kako rad agregata ne bi uticao na okolinu i na građane. Ponosan sam na moje saradnike, na gradsku menadžerku, na sekretara Sekretarijata za komunalne delatnosti, na naše inženjere u JKP ’Vodovod i kanalizacija’, jer su preduzeli sve da ispunimo moje obećenje, dato građanima po imenovanju na mesto gradonačelnika, da ću dati sve od sebe da rešimo ovaj problem. Ovo je najbolji primer dobre fiskalne politike u prethodnoj godini koja je omogućila da možemo da opredelimo sredstva da bismo završili ovaj projekat i rešili problem naših građana u ovom delu grada. Trudićemo se i dalje da sve probleme sa kojima se susreću naši sugrađani rešavamo sistemski, jer ne želim rešenja na mesec ili dva, već insistiram na dugotrajnim rešenjima“, poručio je gradonačelnik Stevan Bakić.